
Daxuyanî: 

Şêstemîn sala avakirina Partiya 
Demokrat ya Kurdistana îranê 


Hevwelatiyên birêz! 

Xelkê xebatkar ê Kurdistanê! 

Dost, alîgir û endamên Partiya 
Demokrat ya Kurdistana îranê! 

Roja 25'ê Gelawêja 1384'ê Rojî, 
rêkevta 16.08.2005'ê Zayînî, şêst 
salên tewaw bi ser damezrandina 
Partiya Demokrat ya Kurdistana îranê, 
Partiya pêşeng û xebatkar ya gelê 
Kurd di Kurdistana îranê de derbaz 
dibe. Bi vê hincetê ve em pîrozbahiyên 
germ ji hemû endam, alîgir û dostên 
Partiyê, malbatên serbilind yên 
şehîdan, girtiyên siyasî yên berxweder 
û malbatên wan yên çavnihêr û 
tevahiya tex û qatên civaka Kurdewarî 
û hemû azadîxwazên îranê dikin. Em ji 
bo xebatkarên rêya rizgarî û 
serbestiyê serkevtinê û ji bo hêvî û 
armancên nîştimanî û neteweyî yên 
wan bidesteveanîna herçiqas zû bi hêvî 
dixwazin. 

Di 25'ê Gelawêja 1324(1945)'an de ji 
bo bersivdan bi hewcehiyên dîrokî yên 
qonaxa wê demê ya xebata 
rizgarîxwazane ya gelê Kurd, Partiya 
Demokrat ya Kurdistana îranê li ser 
bingeha rêxistinî ya Komeleya 
Vejiyana Kurdistanê (J- K) hate ava 
kirin ku 3 salan berê bi mifah standin 
ji wê rewşa ku di encama şerê cîhanî 
yê duyem de pêk hatibû, ava bibû. 
Avabûna Partiya Demokrat 

guhertineke dîrokî di tevgera 

rizgarîxwazane ya neteweya Kurd de 
bû. Bo cara yekemîn bû ku parti eke 
neteweyî- Demokrat bi bername û 
destûreke siyasî û civakî ya 
pêşkevtinxwazane dihate nav 
meydana xebata xelkê Kurdistanê û 
tevlî karwanê pir serfirazî ya 

xebatkarên rêya dadperwerî û 
demokrasiyê di herêmê t_ 3 dibû parek 
ji xebata gelên cîhanê dijî Faşîzm, 
Nazîsm, zor û zordariyê di hemû 
şêwaz û çarçoveyan de. 

Ji wê demê hetanî niha PDK îranê 
alahilgirê xebata xelkê Kurdistana 
îranê û yek ji hêzên sereke û xwedî 
hitbar yên nava tevgera rizgarîxwaz ya 
neteweya Kurd e. Ji bo vê partiyê di 
dîroka pir serfirazî ya tekoşîna xwe de 
gelek kosp û asteng û evraz û nişîvên 
zaf hatine holê, tûşî têkşikan û 
tengasiyan bûye, rojên giran û dijwar 
ceribandine, bêguman tûşî şaşî û 


kêmasiyan jî bûye, lê tu car bo 
rojek ji rojan ala xebatê bernedaye 
û di her qonaxekê de rêya jêhatî ji 
bo domandina rêbaza xwe peyda 
kiriye. Vê partiyê di jiyana xwe ya 
siyasî de serkevtinên mezin û 
berbiçav jî ji xwe re tomar kirine ku 
li sereweyî hemûyan de avakirina 
Komara Kurdistanê ye ku tenê 159 
rojan piştî avabûna partiyê pêk hat. 



Partiya Demokrat ne bi 
serkevtinan qude bûye û ne jî bi 
têkçûnan bê hêvî bûye. Ji 
sernekevtinên xwe wekî pirekê ber 
bi serkevtinên pitir mifah standiye û 
ji serkevtinên xwe ceribîn bidestve 
anîne. 

Biwêrî û netirsiya wê çendê 
hebûye şaşî û kêmasiyên xwe bibîne 
û îfde bi wan bike û hewl û xebatê ji 
bo serrastkirina wan bide. Ji vê rêyê 
ve vd partiyê kariye wekî partiyeke 
xwewdî pirensîp xwe bi dost û 
dijminan bide nasandin û her ew 
taybetmendiyane û xisletane jî ev 
partiye kirine yek partiyên ceribî, 
biezmûntirîn û heta pir dîroktirîn 
hêza siyasî ya nav tevgera 
mafxwazane ya neteweya Kurd. 

Xebatkarên rêya rizgariyê! 

Heke em ^ bixwazin xuyatirîn 
xisletên PDK îranê bibîr bînin, em 
dikarin di nava dehan xislet û 
taybetmendiyên resen yên 
xebatkarane de, van xisletane wekî 
mînak bidin xuya kirin: 

Ev partiye ji kûrahiya civaka 
Kurdewarî serî hildaye, ji bo qazanc 
û xizmetkirin bi xelkê Kurdistanê 
jiyaye û bizav kiriye û dirûşm û 


armancên xwe ji xwestek û daxwazên 
wî xelkî bijartine. Her di wê demê & 
xwe bi tex û qateke taybetî ya civaka 
Kurdistanê ve girênedaye û hewil 
daye hêvî û armancên hemû çîn û 
texên gelî û demokratîk yên civaka 
Kurdewarî di bername û destûra xwe 
de bi cî bike. Her ji ber ê çende ye jî 
ku hemû ev çîn û texane 
bidestveanîna daxwazên xwe di cî bi 
cîbûna bernameya siyasî ya vê Partiyê 
de dîtiye, ji ber vê çendê piraniya zaf 
ya wan di bin ala xebat û tekoşîna vê 
partiyê hev girtine. Partiya Demokrat, 
partiyeke rastbîn bûye. Dirûşmên xwe 
li gorî rewşa siyasî, civakî, rastiyên 
serdem û derdora xwe anîne rojevê û 
çi demekê hewil nedaye ku bala xelkê 
b x aliyê dirûşmên ne bi cî rabikişîne û 
hilgire. Lewre jî qet nebûye endam û 
alîgirên wê li ser nerastbûna dirûşmên 
wê jê veqetin û lê dûr bikevin. Ji bo 
selimandina vê gotinê ev çende bes e 
ku dirûşma stratêjîk ya PDK îranê ku 
ji çareserkirina pirsgirêka Kurd di 
çarçoveya îranê de ( çi bi awayê 
Otonomiyê yan Federaliyê) pêk tê, 
dirûşma piraniya herî zaf ya civatên 
xelkê û cihê pesend û pejirandina 
hemû Kom û Komeleyên siyasî ye û 
derbazbûna 60 salan hîmên wê 
nelerizaniye. 

Cihê baldanê ye ku Partiya 
Demokrat tevî bûna van dirûşmên 
stratêjîk jî, tu demekê ji vê çendê bê 
xeber nebûye ku bi xwe parek ji 
tevgera Kurd e û gelê Kurd li îranê 
pişkek ji neteweya Kurd e û axa 
Kurdistana îranê parek ji cih û warê 
bav û kalên neteweya Kurd e. 

Partiya me bi têgihîştina hemû van 
rastiyane hewil daye her demekê him 
tevî hêzên siyasî yên opozîsyona 
Demokrat ya îranê û him jî tevî hêzên 
siyasî yên xebatkarên nav tevgera 
Kurd baştirîn têkiliyên hevaltiyê û 
alîkariyê ava bike. Bi wateyeke dinê 
Partiya Demokrat her di wê demê de 
ku Kurdistana îranê bi meydana xebat 
û tekoşîna xwe ya siyasî hesibandiye 
û maytêkirin di kar û barên çi parên 
din yên Kurdistanê nekiriye, bi bawer 
ve pişta daxwazên rewa û berheq yên 
parçeyên dine Kurdistanê girtiye û tu 
derfetek bo piştgîrî ji xebatkarên wan 
beşane ji dest nedaye. 

Xisletek xuya ya din ya PDK îranê 
pêbendbûn bi serxwebûna siyasî û 
serxwebûna biryargirtinê ye. Partiyê 
bi mafê rewa û heta hewce yê xwe 
zanî ye ku tevî gelek ji partî, rêxistin, 
kom û komele û heya dewletan di 
dever û cîhanê de peywendiya siyasî û 
dîplomatîk bigre û li ser dîtin û nêrîn û 
heta berjewendiyên hevbeş bi wan re 
alîkariyê bike. Lê di çi dem û çaxekê 
de bi çi qîmetekê dest ji serxwebûna 
xwe ya siyasî ber nedaye û eva ku 
bûye bingeha rêbaz û biryarên siyasî 
ya vê partiyê tenê û tenê qazanc û 
berjewendiyên gelê Kurd û tevgera 
Kurd di îranê de bûye ne tu tiştekî 
din. Li vir de bi şanazî û serbilindî ve 
em dikarin bibêjin zaf caran rê ketiye 
ku ji bo qazancên stratêjîk yên 
tevgera Kurd Partiya Demokrat dest ji 
hin destkevtên xwe yên demkî 
berdaye. Lê eva tu demekê tevî 
serxwebûna siyasî ya partiyê nateba 
nine û di rastî de eva jî parastina 
qazancên dom dirêj yên Partiyê bi 
qîmeta çavniqandin ji bidestxistiyên 
demkî û kurtdem e. 

Amadebûn ji bo dayîna nirx û 
buhayên azadiyê yek ji xisletên xuya 
yên dine Partiya Demokrat e. 
Xebatkarên vê Partiyê evîndarên 
jiyanê ne, ne evîndarê şehîdbûnê. Lê 
vê demê ku hewce ye di rêya jiyana 
serbilindaneya gel de kesek dest ji 
jiyana xwe ya taybetî ber bide, 
xebatkarên demokrat ji cangorîkirin û 
fidakariyê tirsekê nabene ber dilê 
xwe. 

Mêzeyî karwanê şehîdên vê partiyê 
bikin, di nav dehan hezar dost û 
tagirên partiyê de, hezaran endam û 
sedan kadroyên xebatkar û dehan 
endamên Rêberiyê û li serweyî tevan 
ve em ser karwanê şehîdan Qazî 
Mihemed û serdarê şehîd yê navdarê 
Kurd Dr. Qasimlo û xebatkarê 
mandînenas wekî Dr. Şerefkendî 
dibînin. 

Hemû ev xisletane û zaf 
taybetmendiyên şoreşvanî yên din 
hitbareke xasmanî ji bo PDK îranê çê 
kirine. Şêst sal e ev partiye 
rêxuyaker, rêber, Partiya xweştivî û 
cihê hêviya civatên xelkê Kurdistana 
îranê ye. Him dijmin û him neyarên 
Partiyê gelek hewil dane ku ji hitbar û 
nifûza vê Partiyê kêm bikin. Lê hemû 
ev hewl û bizavane bi ne serkevtinê re 
rû bi rû bûne. Em piştrast in hetanî 
çaxekê ku xebatkarên vê Partiyê bi 
pirensîpên wê wefadar bibin, ev dê 
her wekî berê cihê hitbara piraniya zaf 
ya xelkê Kurdistanê bibe. 


Partiya Demokrat ya Kurdistana 
îranê û rêxistinên siyasî yên Îranî û 
di nava xelkê parçeyên din yên 
Kurdistanê û partiyên wan yên 
siyasî de û di nava kom û 
komeleyên siyasî yên deverê û 
navneteweyî de jî hitbar û nav û 
dengeke xuya û berçav heye û ew 
hemû ji wê wekî Partiyeke 
berpirsiyar, şoreşger, rastbîn û bi 
pirensîp nas dikin û rêz û rûmeta 
wê digrin. Em dikarin bi aşkira 
bibêjin ku Partiya Demokrat di 
hemû van warane de di refa pêşîn 
ya hêzên siyasiye Îranî û Kurdistanî 
de ye ku cihê dilxweşî û şanaziyê 
ye. 

Hogirên azadî, demokrasî û 
dadperweriyê! 

Partiya Demokrat ya Kurdistana 
îranê di rewşeke nû û hêvîdar de 
cejna 60'mîn salvegera avakirina 
xwe pîroz dike ku di deverê de 
guhertinên berbiçav û mezin 
derketine holê. Pirojeya Rojhilata 
Navîn ya Mezin bi îbtikara 
Dewletên Yekbûyî yên Amerîkayê û 
piştgiriya welatan û hêzên mezîn 
dirûşmên pêşvebirina demokrasiyê, 
parastina mafên mirovan, 
geşandina aborî, dijberî tevî 
rejîmên dîktator, bidestveanîna 
mafên jinan û ji holêrakirina 
terorîzmê bilind kirine. Di hundirê 
îranê de tev perdeyên xapandinê û 
fend û fêlên li ser rûçi ê desthilata 
hakim hatine rakirin û kakil û 
naveroka wê ya kevneperestane 
wekî heye yê ketiye ber çavê 
hemûyan. Civatên xelkê îranê 
hemû gumanek derbarê guhertina 
Komara Îslamî di hundir de danîne 
qiraxê û aşkira û bêperde di fikra 
vê çendê de ne ku hikûmetekî gelî 
û demokratîk di cihê Komara Îslamî 
de damezrînin. Bi keyfxweşî ve 
xelkê Kurdistanê ku tu demekê 
hember rejîma desthilatdar tûşî 
gumanê nebûne û ji destpêka 
avabûnê ve rêya xwe ji rejîmê 
veqetandine, serhildaneke berfireh 
bi pêşwaziya cejna 60 saliya 
avakirina Partiya xwe ya xweştivî 
çûn. Eva pênc heftî ye Kurdistana 
Iranê bûye meydana rikeberiya 
ronahî û tarîtiyê, heq û neheqiyê, 
azadîxwaz û dîktator û gel û 
dijminên gel. Xelkê Kurdistana 
îranê di van 5 heftiyane de bala 
hemû hogirên azadiyê û 
dadperweriyê ji bo aliyê xwe 
ralkişandine û cîhan bi vê çenda ku 
li îranê û bi taybet di Kurdistanê de 
derbas dibe, hesandine. 

Tevgera Kurd di hemû perçeyên 


Kurdistanê de gavên mezin ber bi 
nasandina daxwazên xwe yên berheq 
bi dunyayê avêtine, di Turkiyê û 
Sûriyê de ku hetanî çend salan berî 
niha nav birin ji Kurd û tevgera Kurd 
bi tawan û guneh dihate hesibandin, 
desthilatbidestên van welatane neçar 
bûn her nebe rastiya bûna Kurd û 
tevgera heqxwazane ya wî neteweyî 
bipejirînin. 

Li îraqê tevgera Kurd di encama 
dehan sal xebat, xwe gorîkirin û mifah 
standina zîrekane û bi dem ya 
serokatiya tevgera Kurd di rewşa piştî 
şerê kendavê û hiloşîna rejîma Sedam 
Husên de, yê bûye yek ji parematrên 
bibandor yê meydana siyasî ya îraqê 
ku di asta herêmê û navneteweyî jî de 
hesabeke taybetî li ser tê kirin û ber 
bi vê çendê diçe ku ew maf û 
azadiyên di pazdeh salên çûyî de ji bo 
Kurdê vê para Kurdistanê hatine 
bidestxistin bi yekcarî cîgir bike û di 
qanûna bingehîn ya welat û kom û 
komeleyên navneteweyî de bi fermî 
bihê naskirin. 

Dîktatorên li derdora me yan hatine 
hilweşandin yan rojên temenê wan 
ketiye jimartinê. Bayê azadiyê ku ji 
mêjdem e dest pê bûye, mijûl e dibe 
bi bahozek ku text û bextê hemû 
zordaran bi xwe re dibe û têk dişkîne. 
Di Rewşeke wiha de rejîmên kevn û 
kevneperest bi piştgirî ji diyardeya 
mirar û qirêj ya terorê û alîkarî kirina 
terorîzma cîhanî dixwazin çend rojan 
temenê desthilata tejî tawan û 
hovîtiya xwe dirêj bikin. Aşkira ye ku 
di rewşeke wiha de hemû hêzên siyasî 
yên pêşkevtinxwaz ku çepera jêhatî 
ya xwe, çepera berevrû bûn tevî 
terorê, terorîst û terorîstperweran 
xurt bikin heya ku şansê dawiyê yê 
man di desthNata dijî geliyane û yek ji 
wan Komara Îslamî bistînin. 

Hevwelatiyên rêzdar! 

Em gelek baş dizanin ku civatên 
xelkê Kurdistanê û seranserî îranê çi 
çavnihêriyek ji PDK îranê hene û di 
rewşa niha de çi erk û wezîfeyên giran 
û girîng dikeve ser milê vê partiyê. 
Em baş haydar in ku rewşa hundir, 
herêmî û navneteweyî herçiqas jî 
amade be, hemû neteweyek, hemû 
tevgerek û hemû hêzeke siyasî bi vê 
qasê dikare bidestxistiyan lê bibe ku 
di hewl û xebata guhertin û 
guherandinê de bandora xwe dike. 
Lewre Komîteya Navendî ya PDK 
îranê di boneya pîroz ya şêstemîn 
salvegera avakirina partiyê de, ji 
civatên xelkê Kurdistanê re sozê bide 

^ - Bi hemû şiyan û karîna xwe ji bo bihêzkirina refên PDK 
îranê bixebite, rewşeke jêhatîtir amade bike ku ev partiye 
ji hemû heyîn, îmkanatên xwe û ji şiyana kit kite 
xebatkarên xwe mifahê bistîne. Eva mezintirîn garantî ye 
ji bo berbipêşdeçûna Partiya me û rêya tenê ya beşdariya 
bibandor di vê pêvajoya serbilindî afirandinê ye ku di 
welatê me û devera me de dest pê kiriye û çavnihêriya 
pêşdeçûnê jê tê kirin. 

- Peywendiya xwe tevî civatên xelkê Kurdistanê û van 
serhildanên berfireh ku çend heftî ye dest pê kiriye, xurtir 
bike. Çiqas bihê kirin, pitir jê nêzîk be, bandorê li ser bike 
û bandorê jê werbigre. Divêt karek bihê kirin wekî gelek 
derfetên din yên dîroka gelê Kurd, ji hev cuda kirina 
Partiya Demokrat û xelkê Kurdistanê ji bo dost û dijmin 
kareke dijwar be. 

- Hindî îmkan hebe em alîkariya xwe bi hêzên siyasî yên 
meydana xebata Kurdistana îranê xurtir bikin û li ser aliyê 
kêm bernameyeke hevpar ji bo xebat di rêya hiloşandina 
rejîmê de û ji bo bernamerêtina rojên piştî guherîna 
rejîmê rê bikevin. Nabe em rê bidin dudestekî û dijberiya 
di nava hêzên siyasî de bibe valahiyek ku dijminên 
azadiyê ji rêya wê bihêne tevgera rizgarîxwazane û li 
hundir de vala û di wateya xwe de betal û bê kakil bikin. 

- Her di vê demê de em hewlê bidin peywendiyên alîkarî 
û hevxebatiyê tevî neteweyên îranê û hêzên seranserî yên 
îranê xurt bikin. Bernameya hevbeş ji bo xebat û 
organîzekirin di navbera parên tevgera şoreşger ya xelkê 
îranê de pêk bînin û li ser xetên giştî yên sîstema 
hikûmetî ya piştî hiloşîna Komara Îslamî bigihîjin encamê. 
Di vî warî de divêt ji bo bihêzkirin û berfirehkirina 
Kongireya Neteweyên îrana Federal girîngiyeke 
taybet bihê dayîn. 

- Divêt em peywendiyên xwe tevî aliyên beşdar di 
tevgera Kurd de xurtir bikin, bi taybet piştgiriya tevgera 
pir serbilind ya Kurdistana îraqê bikin û ji ceribînên bin. 

û serkevtî yên wê dersê werbigrin. Aşkira ye ku tevgera 
rizgarîxwaz ya neteweya Kurd her çiqas par par, ji hev 
hatibe veqetandin, xalên hevpar û berjewc idiyên hevbeş 
zaf in û divêt ji hemûyan mifaha hewce binê standin. 

- Aqibet divêt em têkiliyên xwe yên siyasî û dîplomasiyê 
tevî derve çende çê bibe, berfirehti' bi' in. Em hewlê bidin 
dengê heqxwaziya gelê Kurd û tev gelên îranê bi cîhanê 
bigihijînin û hindî çê bibe dost û piştevanan peyda bikin. 
Cihê me di çepera xebat ji bo azadiyê, wekheviyê û xebat 
dijî zordarî, kevneperestî û terorîzmê de ye û divêt me 
roleke berbiçav di vê meydanê de hebe heta ku em 
bidestxistinên berçav ji bo gelê xwe misoger bikin. 

Silav ji bîranîna 0 saliya avabûna PDK îranê 

Silav ji giyanê Pt ewa Qazî Mihemed, avakerê PDK 

îranê 

Silav ji giyani şehîdên rêya rizgariyê û li serweyî 

wan Q 3zî, Qasimlo û Şerefkendî 

Silav ji girtiyên siyasî 

Silav ji civatên xelkê Kurdistanê 

Biherife rejîma Komara Îslamî 

Bijî Partiya Demokrat ya Kurdistana îranê 

Komîteya Nawendî ya Partiya Demokrat ya 

Kurdistana îranê 

25.05. 1384 

16.08.2005 


60’mîn salvegera avakirina Partiya 
Demokrat ya Kurdistana îranê 
hate pîroz kirin 



Êvariya roja sêşem 16'ê Tabaxa 2005'an hemberî 25'ê 
Gelavvêja 1384'ê Rojî, bi beşdariya Sekreterê Giştî yê 
PDK îranê, birêz Mistefa Hicrî, Endamên Deftera Siyasî, 
Komîteya Nevendî, şandeke Partiya Sosyalîst ya 
Kurdistana Turkiyê, Kadro^û Pêşmergeyên Partiyê û 
gelek dost û alîgirên PDK îranê rê û resmeke hêja û 
berfireh bi boneya 60'mîn salvegera avabûna PDK îranê 
hate lidarxistin. 

Rê û resm bi sirûda EY DEMOKRAT dest pê bû. Piştre 
Payama rêzdar Mistefa Hicrî, Sekreterê Giştî yê PDK 
îranê hate pêşkêş kirin. Naveroka peyama Kekê Mistefa 
Hicrî gelek dewlemend û balkêş bû. Mirov dikare bibêje 
ku gotara wî dîrokî bû. Deqa Peyama Kekê Mistefa Hicri 
di hejmara 22 ya Rojnameya Agirî dê bihê weşandin. 

Peyamên Partiya Yekîtiya Demokrat ya Kurd li Sûriyê, 
Partiya Sosyalîst ya Kurdistana Turkiyê, Peyamên 
Yekîtiya Ciwanên Demokrat ya Kurdistana îranê û 
Yekîtiya Jinên Demokrat ya Kurdistana îranê û çend 
rêxistin û saziyên Kurdistana îraqê hatin pêşkêş kirin. 

Helbesteke dewlemend ji aliyê Xatûna Nahîd Husênî 
ku taze ji^ bajarê Seqiza Kurdistana îranê hatiye 
Kurdistana îraqê û tevlî cejna pûrozkirian 60 saliya PDK 
îranê bibû, hate xwendin. 

Berdewam nûçeyên pîrozkirina cejna 25'ê Gelavêjê, 
60'mîn salvegera avabûna PDK îranê li bajarên 
Kurdistana îranê ji aliyên pêşkêşkarên rê û resmê dihat 
xwendin. 

Tevî vê çendê ku rayedarên Komara Îslamî ya îranê 
piştî serhildana gelê Kurd li Kurdistana îranê ku mehek 
dibe dest pê bûye û niha jî her berdewam e, rewşa 
awarte û hikûmeta leşkerî li Kurdistana îranê hatibû 
ragihandibûn û hemû gir û çiyayên bajarên Kurdistana 
îranê hisar dabûn ku agirê cejna 25'ê Gelavêjê nehê 
hilkirin û cejn nehê pîroz kirin. Lê wan nekarîn pêşiya 
gelê Kurd bigirin û wan cejan 25'ê Gelavêjê û agirê 
cejnê bi serekvtin û serfirazî hilda. 

Gelek sirûd û stranên Kurdî hatin pêşkêş kirin. Koma 
Çandî û Hunerî ya keçên Kampa Romadiyê ku niha li 
herêma Kelar û Xaneqîn ya Kurdistana îraqê dijîn b 
stran û govenda Kurdî rê û resm pitir xemilandibûn. 

Rê û resma pîrozkirina Cejna 25'ê Gelavêjê, 60'mîn 
salvegera avabûna Partiyê bi dîlan û govenda Kurdî ya 
beşdaran bi awayekî berfireh û bi coşeke gelek mezin 
dawî pê hat. 

Peyama Sekreterê Giştî yê PDK îranê di rê û 
resma bîranîna 60 saliya avakirina Partiyê de 


Xelkê hişyar û azadîxwaz yê 
Kurdistanê! 

Malbatên serbilind yên şehîdan 
û girtiyên berxweder yên siyasî! 

Endam û alîgirên fîdakar û 
şoreşvan yên Partiya me! 

Kadro û Pêşmergeyên çavnetirs 
û xebatkar yên gel û Partiyê! 

îro 25'ê Gelawêja sala 1384'ê Rojî 
(16.08.2005), Partiya Demokrat ya 
Kurdistana îranê, Partiya xweştevî ya 
civatên xelkê Kurdistanê, Partiya 
Pêşewa Qazî Mihemed, Dr. Qasimlo, 

Dr. Şerefkendî û Partiya hezaran 
şehîdên sorxelat yên neteweya me, bi 
serbilindî ve 60'mîn xetîra temenê tejî 
serfirazî ya xwe hil dike û di bin 
ronahiya wê xetîra geş û birisqî da, 
karwanê tevgera neteweyî-demokratîk 
ya Kurdistana îranê ber bi bilindahiya 
hêviyê û ji bo bidestveanîna armancên 
me yên mezin dixe rêyê. Bi vê hincetê 
ve ez ji aliyê rêberiya partiya me ya 
xebatkar pîrozbahiyên germ pêşkêşî 
we dikim û bi hêviya rojên geş û 
cejneke mezintir. 

Em di demekê de bîranîna 60'mîn 
sala avakirina partiya xwe ya xebatkar 
dikin ku gelê me yê mafxwaz di 
Kurdistana îranê de, ketiye ber 
bêrehmanetirîn awayên lêdan û 
serkuta sedsalên navîn ji aliyê rejîmekî 
Faşîstî ya desthilatdar bi ser îranê de. 
Lê hevdem tevî vê kul û kovanê de, 
em xwe bi serfiraz dizanin ku niha jî û 
piştî derbasbûna 6 dehsalan bi ser 
xebata bêrawestan ya partiya me, 
gavên me ji bo meşandina rêya xebatê 
xurtir û gelê me hişyartir û asoya 
serekvtinê geştir e. 

Hevalên rêzdar, xelkê mafxwaz 
û azadîxwaz yê Kurdistanê! 

Partiya Demokrat ya Kurdistana 
îranê di roja 25'ê Gelawêja 1324'ê Rojî 
(16.08.1945), li ser bingehên rêxistinî 
yên Komeleya Vejandîna Kurd û bi 
merema kanalîzekirin û piraktîzekirina 
xebatê ji bo bidestveanîna mafên 
berheq yên gelê Kurd di Kurdistana 
îranê de hate ava kirin û ji wê demê 
were heta îro komek bidestxistiyên 
binirx û hêja ji bo bizava 
demokrasîxwaziya îranê bi giştî û 
nemaze ji bo gelê bindest û mafxwaz 
yê Kurd di Kurdistana îranê de bi 
diyarî aniye. Bi bîr û fikra ronahî ya 
Pêşewayê Partiyê û destên bihêz yên 
PDK îranê, heyameke kurt piştî 



avakirina vê partiya xebatkar de, 
Komara Demokratîk ya 
Kurdistanê hate ava kirin l li gor 
wî serdemî û di hemû devera 
Rojhilata Navîn de, karekî mezin 
bû. Pirensîpên vê Komarê bi 
awayeke wisa demokratîk bûn ku 
heya niha jî pareke neveqetiyayî ji 
armancên bilind yên xelkê 
Kurdistanê û partiya avaker ya 
Komara Kurdistanê ne. Eger çi 
temenê vê Komara cane nerg 
kêmtir ji salekê bû, lê niha navê 
mezin û nirxên wê yên demokratîk 
wekî stêrk di dîroka xebata 
demokrasîxwazane ya gelên 
Rojhilata Navîn de dibiriqin. 

Dijminê dilreş yên gelê me wisan 
dizanî ku bi birîna serê Komarê û 
fetisandina Serok Komarê 
Kurdistanê, dê xwîna şoreş û 
berxwedanê di şademarên partiyê û 
gel de hişk dibe û cendekeke sar, 
bêhêz û bêvîn di şûnda bicî dimîne. 
Salên piştî ji holê rakirina Komara 
Kurdistanê, bi sedema natebahiya 
hevkêşeyên siyasî yên navneteweyî 
û herêmî tevî xwestek û daxwazên 
demokratîk yên gel de, yek ji 
qonaxên dijwar yên dîroka tejî 
asteng û kosp ya tevgera me ya 
mafxwaz bû. 

Di wê qonaxê de rewşa dijwar 
ya hundir di îranê û herêmê de 
perdeyekî lawaz û bêdeng bi ser 
partiya me de kişandibû û kêm 
mabû toyê bê hêvîtiyê di dilê gelê 
me de bihê çandin. Lê çeqmaqa 
tivinga Pêşmergeyên cihên hêviya 


vê partiyê di sala 1364 (1968)'an de 
careke din pif kire agirdanka şoreşê û 
careke din ev agirê pîroz hate 
geşandin. Bi vî awayî dawî bi vê 
qonaxa tarî hat û perdeya bêdengiyê 
hate şikandin û di hemû îranê û 
deverê de deng veda. Rejîma Paşatiyê 
kete lerizînê û keniya hêviyê bo ser lêv 
û dilên têniyê geşbûnê vegeriya. Her 
çend nîşandana termê dabêj dabêj kirî 
yê pehlewan û mêrxasên afirînerên wî 
şarî û tevgerê ji aliyê rejîma Paşatiyê li 
bajarên Kurdistanê bi armanca 
çavtirsandin û kuştina hêviya dawiyê 
ya xelkê bû, lê rast berevajî vê, 
vejandineke nû bû ku şiyan, hêz û 
wêrek da gelê me û wekî ew beyta 
helbesta ku di Farsî da heye xuya kir 
ku ev rêle ji pilingan vala û betal 
nebûye. Silav ji canê wan koma 
şhîdên serbilind ku bi gorîkirina jiyana 
x, e, hêvî dane gel. 


Derketina kesatiya bilind û xebatkar 
ya Dr. Qasimlo, yek ji wan hêzan bû 
ku di wê qonaxê de jiyaneke nû da 
partiyê. Lewra nabe bas ji dîroka 
partiyê û heta dîroka bizava 
demokrasîxwaziya Rojhilata Navîn bihê 
kirin û rêberê zana Dr. Ebdulrehman 
Qasimlo di bilindtirîn elenda mafxwazî 
û demokrasîxwaziyê de wekî çiyayekê 
nesekinî be. Teybetmendiyên qahîm û 
bilind yên Qasimloyê rêber bûne 
sedema vê çendê ku di roja 22'ê 
Pûşpera sala 1368'an da (1989) ev 
mirovê aştîxwaz kete ber êrîşa guleya 
xedr û hov ya dîplomat-terorîstên 
Komara Îslamî ya îranê û li ser 
maseya bi nav gotobêjê de jiyana pir ji 
serfirazî ya xwe ji dest da. 

Dibêjin mirina mirovê mezin bi xwe 
rabûn û ji dayîkbûneke dinê ye, eva jî 
di pêwendî tevî koça Qasimloyê rêber 
de bi aşkira hate xuya kirin û bîr û 
ramanên Qasimlo bû bi rêbaza hertimî 
ya PDK îranê û dirûşma dijmin 
bezandinê ya Qasimlo, Qasimlo rêya 
te dirêjî heye, piştî derbasbûna 16 
salan bûye dirûşma sereke ya xelkê 
emegdar û azadîxwaz yê bajar û 
gundên Kurdistanê. 

Her çend ku terora Dr. Qasimlo 
birîneke Kûr xiste cendekê tevgera me 
ya berheq, lê Qasimloyê zana kesek 
nebû ku qedera partiyê bispêre qeza û 
qederê, her ji ber vê çendê di heyamê 
jiyana tejî ji serbilindahiya xwe de 
şagirdên wisan elimandin ku bikarin 

berpirsiyariya rêberîkirina xebatê bidestve bigirin. Her 
lewra piştî şehîdbûna Dr. Qasimlo, şagirdê biemeg û 
rastbêj yê rêbaza Qasimlo, Dr. Seîd Şerefkendî, bi 
kêrhatîbûn û micidiyeke kêm wêne, pêşiya karwanê xebatê 
girte stûyê xwe û nehêla bê Qasimloyî di rûçik û rûyê gel 
û partiyê de xuya bibe. 

Çekçekûleyên Tehranê, demekê ku ji bo wan rohn û 
aşkera bû Dr. Seîd micidane û mandînenasane rêberiya 
partiyê û tevgera neteweyî-demokratîk ya Kurdistanê dike 
û hêvî û hêzê dibexşîne civatên xelkê Kurdistanê, çend 
terorîstên dilreş şandine Almanyayê û di pîlan û kiryareke 
nemirovane de tevî çend xebatkarên din şehîd kir. 

Paş şehîdkirina Dr. Seîd, bi keyfxweşî ve şagirdên 
rêbaza Qasimlo-Şerefkendî nehêlan ala rêberên mezin yên 
gel û partiyê bikeve erdê û bi karê bikom û giştî û ji xwe 
borîneke şorişvanî, rêbaza şehîdên gej û partiyê domandin 
û derfet ji rejîma kurdkuj ya Komara Îslamî re nedan ku 


Neteweyîbûna PDK îranê ne bi wê wateyê ye ku ev 
partiya ji metodên nasyonalîstiya berçavteng peyrewiyê 
dike, belkî partiya me partiyekî neteweyî ye ku li ser 
komek bingehên fikrî û demokratîk sekiniye, bi awayekê 
ku di xwendingeha vê Partiya Demokrat de, rêz û 
hurmet ji tev gelan re tê girtin û mafê biryardana 
qedera hemû gelên cîhan heq tê zanîn û di kiryar da ji 
bo avakirina cîhanekê gavan davêje ku ji hemû terzên 
çewsandin û perçiqandjna regezî, ayînî û çînayetiyê dûr 
be. Ji vê hêlê ve, PDK îranê ji du aliyan ve bi partiyeke 
nûjen û serdemiyane tê hesibandin: yanî, him di warê 
teorî û him di warê piratîk de. Girîngtirîn û sereketirîn 
bingehên teorîk yên Partiya Demokrat pêk tê ji: 
Demokrasî, Peloralîzma olî û kulturî, Omanîzm, 
sekolarîzm, bawerî bi çareserkirina pirsgirêkan ji rêya 
aştiyane ve, bawerî bi mafên gerdûnî yên mirov, 
wekheviya gelan di mafê siyasî de, wekheviya jin û 
mêran di civakê û cihê kar kirinê da, ret û mandelkirina 
terorîzmê û parastina hurmeta mirov di dijwartirîn 



gelê me tûşî 

bêhêvîtiyê 

bike. 

Hevalên 
hêja, xelkê 
mafxwaz yê 
Kurdistanê! 

Niha ku 6 
dehsal bi ser 
xebata 
mafxwazane 
ya partiya me 


re derbas bûye, çaxekê ku em lênihêrînê ji paşerojê didin û 
mêzeyî qonaxên dijwar yên xebata partiya me ya tekoşer 
dikin, ev pirsa di hizra me de derdikeve holê: çawa Partiya 
Demokrat ya Kurdistana îranê kariye wan qonaxên giran û 
dijwar bi serkevtin ve bimeşîne? Çawa berxwedan kiriye û 
tûşî têkçûn û herifînan nebûye û bi serbilindî ve yê bûye 
partiya xweştevî û berdilê civatên xelkê Kurdistanê? 

Renge em bikarin çend sebeban ji bo li ser pê rawestana 
partiya me destnîşan bikin, lê bi raya min em dikarin 
sedemên sereke yên vê berxwedaniyê di van çend hêlan de 
kurt bikin: 

A: Partiya Demokrat, partiya serdemiyane û nûjen 

B: Rastdîtina siyasî ya PDK îra 

C: Demokrasiya navxwe û raman û nêrînên 
mirovhezane yên Partiya Demokrat 

Partiya Demokrat, Partiya serdemiyane û nûjen 

PDK îranê bê lêre û wêde di nav rastiyeke siyasî û civakî 
de bejin girtiye ku pêk tê ji hebûna stem û zulma 
sîstematîk ya neteweyî di Kurdistana îranê de. Bi vî 

awayî, PDK îranê di bingeh de partiyekî neteweyî ye û 
armanca sereke ya vê partiyê bezandina qonaxa rizgariya 
neteweyî ye di pêxema avakirina jiyan û sîstemekî siyasî 
ku kêrhatiyê mirov û neteweya vî serdemî be. 

Ji wir pêde bo me rohn û aşkira dibe ku PDK îranê, 
partiya takekes, girûp yan çînekî taybetî ya civakî nine, 
belkî ev partiya xebatkar, partiya hemû çîn û texên civakî 
yên Kurdistanê û wan tevan di nava refên xwe de kom dike 
û ji bo xebateke bêrawestiyan û demokratîk rêk dixe. Ji ber 
vê, PDK îranê, Partiyekî nûjen û serdemiyane ye û ji hemû 
metod û awayên hozî û kevneperestane dûr e. 


belkî baweriyeke kûr bi van mijarane heye û di kiryarê 
de ji wan peyrewî kiriye û ev rastiya ji bo dost û dijmin jî 
ro n bûye. Organîze kirin û hevgirtina bingehên teorîk 
yên PDK îranê tevî piratîkên wê partiyê de, bûye 
sedema jêhelçûna nifûz û pirestîja partiyê di nav civatên 
xelkê Kurdistanê de, û çendîn sal e ku ev partiye ku 
bûye partiya xweştevî û berdilê hemû çîn û texên civaka 
Kurdistanê. Girêdayî bûna partiyê bi wan pirensîpên 
demokratîk di asta deverê û navneteweyî de jî, 
hitbareke kêrhatî ji bo Partiya Demokrat desteber kiriye. 
Li wir em dikairn îşarê bi çend nimûneyên nûjenî û 
serdemiyane yên partiyê bikin: Damezrandina Komara 
Demokratîk ya Kurdistanê îranê, pêkanîna Yekîtiya Jinên 
Demokrat ya Kurdistana îranê û Yekîtiya Ciwanên 
Demokrat ya Kurdistana îranê, di çaxekê de ku di civakê 
de pûte û girîngiyeke wisan bi van texane nehatiye 
dayîn. Mehkûmkirina dagîrkirina Balyozxaneya Amerîka 
ji aliyê Xwandekarên Peyrewê Rêya îmam ve, pêşwazî ji 
dawî pêhatina şerê malwêranker yê îranê û îraqê, 
parastina berjewendiyên mezin yên neteweya Kurd di 
her çar parçeyên Kurdistanê de û retkirina partîtiya 
demargirjane, hewildan ji bo pêkanîna pilatformeke 
demokratîk di navbera partiyên Kurdistanî û partiyên 
seranserî yên îranê, parastina ceribînên binirx yên 
Hikûmeta Herêma Kurdistana îraqê, rol û bandora 
berbiçav ya partiyê di pêkanîna Kongireya Neteweyên 
îrana Federal de, pêşwazî kirin ji pirosesa 
demokratîzasiyonê di Rojhilata Navîn û pirojeya 
Rojhilata Navîn ya Mezin û çendîn û çend mînakên nûjen 
û serdemiyane yên din. 

Rastdîtina siyasî ya Partiya Demokrat ya 
Kurdistana îranê 


qonaxên 
xebatê de. 


PDK îranê 
ev mjarane 
wekî 

dirûşmên 
bêbingeh yên 
siyasî û bi 
merema 
xapandina 
xelkê ne 
hilgirtiye, 

PDK Iranê ji ber vê çendê ku partiyekî şoreşger e û li 
ser vê baweriyê ye ku pêkhateya siyasî-civakî ya îranê û 
Kurdistanê tevî jiyan û sîstema rêxistinî ya serdemiyane û 
nûjen de natebah e, armanca vê partiyê herifandina vê 
sîstema paşverû di rêya avakirina jiyanekî kêrhatî û 
sîstemekî û teba tevî serdem û mafên xwezayî û bingehîn 
yên mirovan de ye, bi vî halî jî PDK îranê bawerî bi 
"Miyanerewiya" siyasî heye, û ew "miyanerewî" ya siyasî jî 
ji rastdîtina siyasî ya wê partiya xebatkar ve çavkanî digire. 
PDK îranê çi demekê xebat nekiriye ku teoriyên siyasî û 
civakî bi ser rastiya siyasî û civakî de bisepîne, belkî ev 
partiye di pêvajoya xebata piratîkî de gihîştiye teoriya 
siyasî û civakî û ew teoriyane jî ji bo xizmet bi civakê 
pêşkêşî rastiya civakî kiriye. Ev pirosêsa bi awayekî 
karzanane peya kiriye, bi terzekê ku nebûye sedema 
hilweşandina bingehên hewce yên civakê û di heman demê 
de jî civaka Kurdistanî li ser bingeha hişyariya civakî û 
siyasî ve pêş xistiye. Ev rasdîtina siyasî ya partiyê, renge di 
demeke Kurt de bibîte sedema barîna rexne û gazindeyan 
ji aliyê dost û dijminan ve, lê berbipêşdeçûna Demê rastî û 
dirustiya helwêstên PDK îranê ji hemûyan re aşkira kiriye û 
bûye sedema jêhelçûna asta hitbara civatên xelkê 
Kurdistanê bi partiya wan ya xebatkar re. 

PDK îranê bi dirêjahiya 6 dehsal ji temenê tejî şanazî û 
serbilindî yê xwe, dirûşm û sozek bi xelkê Kurdistanê 
nedaye ku jê re nehê cî bi cî kirin û gelek pitir ji dirûşm û 
sozên xwe, xizmet bi doza berheq ya neteweya Kurd bi 
giştî û bi taybetî gelê Kurd li Kurdistana îranê kiriye. Eva jî 
vedigere bo baweriya kûr ya rêberên berê û niha yên 
partiyê bi xelkê Kurdistanê û fêmkirina vê rastiya 
haşalênekirî ku xelkê Kurdistanê stûna pişta PDK îranê ye 
û PDK îranê jî gevriya bang û hawara mafxwaziya civatên 
xelkê Kurdistanê ye. 


wa ku 


Demokrasiya navxwe û raman û nêrînên 
mirovhezane yên Partiya Demokrat 

Mamostayê demokrasiyê, şehîdê hertim nemir Dr. 
Ebdulrehman Qasimlo derheq demkrasiyê dibêje: "Ewa 
ji bo partiya me, hemû wextekê ji tevan girîngtir e, çi di 
hundirê partiyê de û çi li derveyî partiyê de, xebat ji bo 
demokrasiyê ye. Divêt ev xebate berdewam û 
bêrawestiyan bihê kirin. Xebat ji bo demokrasiyê tu 
demekê nabe biçe bin siya xebat ji bo mafên neteweyî yan 
xebata tex û çînatiyê. Ji ber ku ewa sedema pêk hatina 
Partiya Demokrat e, heta ku Partiya Demokrat maye, 
demokrasî merem û armanca wê ye". 

Her çend, PDK îranê partiyekî neteweyî ye û stema 
neteweyî di pêkhatina vê par iya çeleng de haydarê sereke 
bûye, lê hevdem, demokrasî yek ji wan bingeh û kolekeyên 
sereke bûye ku her di destpêkê de ew partiye li ser hatiye 
avakirin. Yanî, PDK îranê tenê partiyekî neteweyî nine ku 
armanca wê tenê rizgariya neteweyî be, bê vê çendê ku 
sîstemekî rêxistinî ya jiyana civakî destnîşan bike. Ji vê 
dîtingehê ve, PDK îranê, partiyekî neteweyî ye ku armanca 
sereke ya wê partiyê cîgirkirina qonaxa rizgariya nîştimanî 
di rêya lamezrandina sîstemekî siyasî-civakî ya wisan de 
ye, ku tê da rêzê ji buhaya hebûna mirov ku azadî ye 
bigre. Azadî nirx û armancek e ku tenê di sîstema 
demokratîk de rê ji bo pêşveçûn û berfirehbûna wê xweş 
dibe. Ku wisan e em dikarin bibêjin ku demokrasî û 
rêzgirtin ji mafên mirovan û parastina wan mafane, 
felsefeya pêkhatina Partiya Demokrat e û demokrasî bûye 
yek ji parametrên bingehîn yên nasnameya PDK îranê. 

Di PDK îranê de, azadiya ra derbirînê û dîtin û nêrînên 



siyasî bi tevahî hatiye cîgir kirin û her endameke partiyê 
dikare li ser her pirseke siyasî, dîtin û nêrînên xwe bide 
xuya kirin, bi vî mercî ku kesayetiya takekesan biparêze 
û bikare nêrînên xwe bi piştgirêdan bi belgeya rast û 
dirust bide selimandin. Cîgirbûna demokrasiya navxweyî 
bûye sedema vê çendê ku PDK îranê heta niha 
serkevtiyane 13 kongireyan lidar bixe û di nav 
kongireyan de rê ji bo dest bi dest kirina desthilatê xweş 
biket. Her çend ku 60 sal bi ser temenê tejî serfiraziya 
partiyê derbas bûye, lê PDK îranê partiyekî bihêz, 
afirîner û loçên pîrbûnê û kaliyê neketiye rûmeta wê. 
Şedema xurtbûna wan hêzên bingehdar di nav PDK 
îranê de bo vê çendê vedigere ku di nav sîstema Partiya 
Demokrat de, rê ji nû bûn û dest bi dest kirina desth 
nehatiye girtin, ew nebûne jî alîkarê partiyê bûye ji b? 
xwe rêxistin tevî pêvajoya serdem de û organîzekirina 
bernameyên partiyê tevî hevarîşeyên siyasî yên nû ên 
deverê û cîhanê! 

Hevalên hêja, endamên xebatkar yên partiyê û 
xelkê mafxwaz yên Kurdistanê! 

Em di demekê de bîranîna 60'mîn salvegera avakirina 
partiya xwe ya çeleng dikin û bi vê boneya pîroz ve 
cejnê digirin, ku pirosêsa cîhanîbûna siyaset û aboriyê 
hemû deverên cîhanê girtiye û hevarîşeyên siyasî 
guhartineke mezin bi xwe ve girfiye û encamên 
dawîhatina şerê sar gihîştiye dilê Rojhilata Navîn. 
Babelîska xurt ya demokratîzasiyonê bûye sedema ji 
holê rabûna di rejîmên dîktator ya Talibana Efxanistanê 
û rejîma i_ees ya Iraqê û bi keyfxweşî ve gelê Kurd di 
Kurdistana îraqê de, kariye parek ji mafên xwe yên 
neteweyî bidest bixe û xebat ji bo bidestxistina mafên 
din yê gelê Kurd didome. Di parên din yên Kurdistanê de 
jî, tekoşerên Kurd xebat ji bo bidestveanîna mafên rewa 
û zevtkirî yên neteweya Kurd xurt kirine. 

26 sal bi ser temenê tejî ji tawan, çewsandin û terorê 
yê rejîma dîktator ya Komara Îslamî ya îranê derbas 
bûye û di binav hilbijartina wê rejîmê de, Ehmedînejad 
ku derdikeve yek ji gelalerêjên terora rêberê me yê 
mezin Dr. Qasimlo bûye, rola sereke di dagîrkirina 
Balyozxaneya Dewletên Yekbûyî yên Amerîkayê li 
Tehranê de û rehîngirtina karmendên wê Balyozxaneyê 
hebûye, niha yê bûye Serok Komarê vê rejîmê. Kirîz û 
pirsgirêkên hundir, herêmî û navxweyî yên rejîma 
azadîkuj heta asteke berçav kûr bûne û Komara Îslamî 
ber bi roja nemanê ketiye rêyê. Hemû ev guhartinên 
mezin di kongireya 13'an ya PDK îranê de, ku nêzîk 
salekê berî niha pêk hat hatine rojevê û bi keyfxweşî ve, 
rêberiya hilbijartî ya Kongireya 13'an li ser xwe rêxistin 
û organîzekirin tevî pêvajoya nû tekezê dikin. Ev 
guhartinên mezin û kûr yên hevarîşeyên siyasî yên 
devera Rojhilata Navîn û cîhanê, komek wezîfe û 
berpirsiyariyên nû dixe ser milê rêberiya PDK îranê û 
civatên mafxwaz yên Kurdistanê. Erkê rêberiya PDK 
îranê ye ku fikir ji şêwaz û awayên nû bike û sîstema nû 
ya xebatê darêje hetanî gelê me bi hêviyên dêrîn yên 
neteweyî û demokratîk yên xwe bigihîje. Hewce ye, 
civatên mafxwaz yê Kurdistanê têkiliyên xwe bi PDK 
îranê re gelek pitir ji caran zêdetir bikin û bîr û fikrê ji 
awayên nû yên xebata gelî û medenî bikin. 

Hevalên hêja, civatên biwêr û mafxwaz yên 
Kurdistanê! 

Her wekî em hemû agehdar in, di roja 18'ê Pûşpera 
îsal de, piştî şehîdkirina ciwanekî Mehebadî bi navê 
Şiwane û sivikatî bi termê wî, xelkê azadîxwaz yê_ 

bajarê Mehabadê rijiyane 
ser rê û şeqaman û ji rejîmê 
xwastin ku bikuj û 
îşkencekerên vê tawan û 
guneha hov û nemirovane 
bihêne dadgehî kirin û bi 
sizayê rewa yê xwe bigihîjin. 
Lê rejîma Kurdkuj ya 
Komara Îslamî li cihê 
guhpêdan bi daxwazên 
berheq yên xelkê, bi serkût 
û tund û tûjiyê bersîv da. 
Dîrokê selimandiye ku 
serkut û tund û tûjî nikare 
pirsgirêkan çareser bike, 
belkî roj bo rojê kûrtir dike. 
Xelkê bajarê Mehabadê piştî 
vê bûyerê û di roja 22'ê 
Pûşperê, salroja şehîdbûna 
serokê xwe Dr. Qasimlo, bi 
hinceta vê bîranînê û 
xuyakirina nefret û bêzariya 
xwe ji kuştina şehîd Şiwane 
dukan û bazarên xwe 
daxistin û nerazîbûn û 
bêzariya xwe ji rejîma 
terorîstperwer ya Komara 
Îslamî ya îranê nîşan dan û 
selimandin ku piştî 
derbasbûna 16 salan ne 
tenê cinayeta şehîdkirina Dr. 
Qasimlo nehatiye ji bîr kirin, 
belkî ew navê mezin û bilind 
rênîşanderê mafxwazî, şoreş 
û berxwedanê ye. Piştre 
hêdî hêdî piraniya bajaran bi 
lidarxistina meş û 
xwepêşandanên mezin yên 
gelî û daxistina bazaran, 
dengê mafxwaziya xwe bi 
guhê hemû gelên cîhanê 
gehand û ji bo tevan ev 
rastiye rohn û aşkira bû ku 
serbarê serkûta sîstematîk 
ya 26 saliya Komara Îslamî, 
gelê Kurd li Kurdistana îranê 
bi tevahî ji maf û azadiyên 
xwe nasyar e û di vê rêyê 
de amadeyî her cure 
fidakarî, cangorîkirin û 
tekoşînekê ye. 

Mixabin di wan rêze 
meşên gelî de, sedan kes ji 
xortên biemeg yên gel bi 
guleya şevperestên Komara 
Îslamî ya îranê şehîd û 
birîndar bûn û hejmareke 
berçave din ji ciwan û 
xebatkarên gel rapêçî 
girtîgehên reş û tarî yên 
Komara Îslamî ya îranê 
hatine kirin. 

Ev serhildana dawiyê, bi 
mezintirîn, birnaveroktirîn û 

gelîtirîn xwepêşandanên xelkê 
Kurdistanê piştî avakirina 
Komara Îslamî ya îranê tê 
hesibandin û ceribîneke binirx ji 
bo hewil û gavên pêştir yên gelê 
mafxwaze Kurdistanê ye. Lewra 
hewce ye, gelê me û partiya me 
xalên jar û lawaz yên vê 
serhildanê destnîşan bikin û 
xalên wê yê bihêz jî xurtir bikin 
û ceribînên binirx jê werbigirin. 

Li wir ez bi pêwîst dizanim serê 
rêzê ji bo hemû wan 
xebatkarane bitevînim ku bi 
awayekê di wê berxwedana 
qehremanane de rol hebûye. Li 
ser navê PDK îranê ve jî em 
behî û serxweşiya xwe pêşkêşî 
malbatên serbilind yên şehîdên 
wan xwenîşandanan dikin û xwe 
di kul, xem û kovana ji destdana 
xortên wan de şirîk û beşdar 
dizanin û daxwazê ji xelkê 
Kurdistanê û hemû azadîxwazên 
îranê û cîhanê dikin ku ji bo 
azadkirina girtiyên qehreman 
yên wan xwepêşandanane ji her 
cure hewl û xebatekê kêmasiyê 
nekin. 

Di vê boneya pîroz de, li ser 
navê tev rêberiya partiyê û gişt 
endam û xebatkarên PDK îranê 
ve, em serê rêz û hurmetê ji bo 
hemû şehîdên sorxelat yên gel û 
partiyê û xêzan û malbatên 
serfiraz yên şehîdan û girtiyên 
berxweder yên siyasî û hemû ew 
mirovên dilsoz û welatparêz ku ji 
bo demekê jî be, di rêya 
armancên bilind yên PDK îranê 
de xebat kirine, ditevînin. Em 
wan hemûyan piştrast dikin ku 
PDK îranê ew ji bîr nekirine û 
partiya me ya tekoşer bi we sax 
e û djjî û hûn xwediyê rastîn yên 
PDK îranê ne. 

Hezar silav ji malbatên 
serbilinde şehîdan û girtiyên 
iyasî! 

S lav ji endam û tagirên 
xebatkar yên partiya me! 
Silav ji xelkê mafxwaz yê 
Kurdistanê! 

Silav ji 25'ê Gelawêjê, 
salroja avakirina Partiya 
Demokrat ya Kurdistana 
îranê! 

Serkeve xebata gelê me bi 
rêberiya PDK îranê! 

Mirin û neman ji bo rejîma 
sedsalên navîn û 
terorîstperwer ya Komara 
Îslamî ya îranê! 


Daxuyaniya Deftera Siyasî ya 
Partiya Demokrat ya 
Kurdistana îranê derheq 
rewşa girtiyên 

xwepêşandanên vê dawiyê 
yên bajarên Kurdistanê 



Hevwelatiyên birêz! 
Xelkê xebatkar yê 
Kurdistanê! 

Piştî nerazîbûn û 
xwepêşandanên rêzokî 
yên xelkê bajarên 
Kurdistanê di heyamê 
nêzîk bi heyvek û nîva 


çûyî de, rejîma Komara Îslamî di cihê 
bersîvdan bi nerazîbûna xelkê Kurdistanê û 
giringî û buhadan bi daxwaziyên wan, wekî 
siyaseteke hertimî ya xwe dest bi serkut û 
qirkirina bêrehmane ya gel kir û di encama 
wan tepeserkirinan de, dehan kes hatine 
kuştin û bi sedan kes birîndar û hatine girtin. 

Girtî bi tawan û guneha beşdarîkirin di 
xwepêşandanên aştiyane de ji aliyê hêzên 
Întizamî û îtilaat ( Sîxor)ê ve bi tundtirîn 
awayan ketine ber azar û îşkenceyan. Di nav 
girtiyan de em kesên wekî Xatûna Dr. Roya 
Tilûî, çalakvana mafê Jinan li Kurdistanê, Seîd 
Saidî, îclal Qewamî, Madih Ehmedî û Azad 
Zemanî yên rojnamevan dibînin. Seîd Saidî û 
îclal Qewamî ji roja 22'ê Gelawêjê hemberî 
13.08.2005'an bi nîşana nerazîbûn ji girtin û 
îşkenceya girtiyan dest bi gireva birçîbûnê 
kirine. Kesên navhatî bi tundtirîn awayan di 
bin îşkenceya cendekî û ruhî de ne û di 
rewşeke nebaş de dijîn û jiyana wan di xeter û 
tirsê de ye. 

Em tevî mehkûmkirina kiryarên dijî mirovî 
yên rejîmê, daxwazê ji hemû kom û 
komeleyên mirovhez, rêxistinên parastina 
mafên mirovan, Erûya Navneteweyî û hemû 
rêxistinên siyasî û mirovdost dikin ku ji bo 
rizgariya girtiyên siyasî bi giştî û Dr. Roya 
Tilûî, Seîd Saidî, îclal Qewamî, Madih Ehmedî û 
Azad Zemanî bi taybetî hewl û xebatê bidin û 
zext û givaşê bixine ser rejîma Komra Îslamî û 
dengê nerazîbûna xwe di vê derheqê de bilind 
bikin. Berevanî kirin ji wan girtiyên siyasî, 
berevanî ji mafê mirovan û berevanî ji azadî û 
demokrasiyê ye. 

Deftera Siyasî ya Partiya Demokrat ya 

kurdistana îranê 

22.08.2005 

31.05.1384 

Nameya Sekreterê Giştî 
yê PDK îranê, birêz 
Mistefa Hicrî ji bo 
Kofî Enan 


Birêz Kofî Enan, Sekreterê Giştî yê Rêxistina 
Neteweyên Yekbûyî 

Ez bi hewce dizanim te haydar bikim ku di heyamê 
heyva çûyî de xelkê bajarên Kurdistana îranê bi 
hinceta 16'mîn salvegera terora Dr. Qasimlo ku di 
13.07.1989'an de li Viyenê bi destê terorîstên Komara 
Îslamî hate teror kirin û her wiha hilbijartina Mehmûd 
Ehmedînejad wekî yek ji sebebkarên wê terorê bi 
Serok Komariya rejîmê, rêze meş û xwepêşandaneke 
nerazîbûnê yên aştiyane lidarxist. Mixabin ew meşên 
nerazîbûnê yên aştiyane û aram li hemû bajarên 
Kurdistanê ji aliyê dezgehên îtilaat (Sîxor û Ajanê) û 
hêzên leşkerî yên Komara Îslamî ve bi xwînê hate 
gevizandin û tevî serkutkirina gelek tund û bêrehmane 
ya wan rû bi rû bûn û bi dehan kes ji xwepêşander bi 
teqandina guleyên çekên rejîmê hatine kuştin ku 
hetanî niha cenazeyê çend kes ji wan bi van navane 
hatine nasîn: 

l.Seyîd Kemal Esferam, 2.0mer Bayezîdî, 3.Bayezîd 
Merûfî, 4.Cemîle Xizrî, 5.Hekîme Sor, 6-Luqman 
Nesrulayî, 7.Mihemed Şerîetî, 8.Ebas Remezanî, 
9.Husên Remezanî, lO.Ferzad Mihemedî, ll.Şadman 
Mihemedî, 12.Husên Ebdî. 

Her wiha pitir ji 300 kes jî birîndar bûne û hejmarek ji 
wan jî hatine girtin û rapêçî girtîgehê hatine kirin û di 
bin îşkenceya tund û bêrehmane ya celadên rejîmê de 
ne û bi qeder û çarenivîseke ne xuya re rû bi rû hatine 
kirin, bi awayekê ku hetanî niha 4 kes ji girtiyên bajarê 
Mehabadê di bin îşkenceya de jiyana xwe ji dest dane 
û termên wan bi malbatên wan hatine dayîn. 

Niha hemû bajarên Kurdan yên îranê di 4 Parêzgehên 
Azerbaycana Rojava, Kurdistan, Kirmaşan û îlamê de 
bi tevahî hatine Mîlîtarîze kirin û Rewşa Awarte û 
Hikûmeta Leşkerî tê de dimeşe. Hêzên rejîmê ji 
şewitandin û agirberdana dukan û bazarên bajaran 
dest ber nadin û ziyan û xisarên zaf bi xelkê gihandine. 
Birîndar di nexweşxaneyan de bê çareseriya nojdarî ji 
hêla hêzên rejîmê ve ji îşkencegehan re tên birin û 
piraniya birîndaran jî ji ber vê çendê ku nekevine 
destê hêzên rejîmê di Penaga û malan de xwe 
diveşêrin û dimînin û destê wan bi bijîşk, derman û 
îmkanatên nojdariyê nagihîje. Her civîneke 3 kesî û her 
hatin û çûneke xelkê qedexe ye û tenahiya canî û malî 
ya xelkê yê ketiye ber tirs û xetera micid. 

Di vê c erheqê de bêdengiya kom û komeleyên 
navneteweyî yên alîgirên mafên mirovan, ji bo gelê 
Kurdistanê ciyê heyrîmanê ye. Her çend hetanî niha 
pitir ji 20 caran Komara Îslamî ya îranê ji aliyê 
Komîsyona Mafên Mirovan ya Rêxistian Neteweyên 
Yekbûyî ve bi sedema binpêkirina mafên mirovan, 
hatiye mehkûm kirin, lê rejîmê tu car guhartinek bi 
qazancê demokrasiyê û parastina mafên mirovan, di 
riftar û kiryarên xwe de pêk ne aniye ku eva jî ne tenê 
nabe bibe sedema bêdengî û bêalîbûna Rêxistina 



Neteweyên Yekbûyî û Komîsyona Mafên Mirovan ya vê 
rêxistinê, belkî divêt wan ji bo rû bi rû bûn tevî vê rejîr 
hay bide ; Çunkî bêdengî li hember riftara dijî mirovane 
Komara Îslamî a îranê, vê rejîmê ji bo domandina cinayet 
û binpêkirina mafên mirovan, pitir hay dide û destê wê 
vekirîtir dike. 

Gelê Kurd li Kurdistana îranê bi rêberiya Partiya 
Demokrat ya Kurdistana îranê ji mêj dem e ku dijî 
hikûmetên dîktator yên zal û desthilatdar bi ser îranê de ji 
bo cîgirkirina demokrasiyê û bidestveanîna mafên neteweyî 
yên gelên îranê di çarçoveya Îranekî demokratîk û Federal 
de xebatê dimeşîne, lewra heq nine ev gelê azadîxwaz, ku 
bi tawana azadîxwaziyê bûye goriyê terorîzma Komara 
Îslamî û bi awayekî bê rehmane tê serkut û qirkirin, ji ber 
çavan winda bibe. 

Em daxwa^zê dikin ku seba bûyerên heyva çûyî di 
Kurdistana îranê de hûn gavên bilez bavêjin û aliyê kêm 
hewl û bizav bihê dayîn: 

1. Şandeke ser bi Komîsyona Mafên Mirovan ya Rêxistina 
Neteweyên Yekbûyî seredana îranê û Kurdistanê bike û ji 
nêzîk ve ji çawaniya bûyeran vekole. 

2. Zext û givaşê bixin ser rejîma Komara Îslamî ya îranê 
ku girtiyên meşên nerazîbûnê yên vê dawiyê yên bajarên 
Kurdistanê serbest bihên berdan. 

3. Derfet û delîve ji bo wan kesên ku bi sebebê teqandian 
guleyên hêzên rejîmê birîndar bûne, pêk bihêt hetanî ku 
bêtirs ji girtin û îşkencekirinê seredana nexweşxaneyê bikin 
û çareseriay birînên wan bihête kirin. 

4. Ji çawaniya kuştina wan kesên ku piştî girtin û 
îşkencekirinê di girtîgehê de jiyana xwe ji dest dane vekolîn 
bihête kirin. 

Evana renge kêmtirîn çavnihêriyek bibin ku gelê 
azadîxwaz û aştîxwaz yê Kurd ji we yê rêzdar û ji 
Komîsyona Mafên Mirovan ya Rêxistina Neteweyên Yekbûyî 
hene. Em hêvîdar û li benda gavên we yên bicî û bilez in, 
vê hêviyê di dilê xortên gelê Kurd wekî gelekî 
demorasîxwaz, aştîxwaz, dijî terorîzmê û pêgirtiyê qanûn, 
isûl û biryarên pesendkiriyên mirovî yên Rêxistina 
Neteweyên Yekbûyî bihêz û xurt bike ku azadîxwaz, 
demokrasîxwaz û alîgirên mafên mirovan, li hember 
dîktatorî, terorîzm û desthilatên ne tebah tevî ruha serdem 
de bi tenê namînin. 

Em li benda hewl û xebatên we yên birêz in 

Rûnivîs ji bo / Komîsyona Mafên Mirovan ya Rêxistina 
Neteweyên Yekbûyî 

Spas û hurmet 

Sekreterê Giştî yê Partiya Demokrat ya Kurdistana îranê 
Mistefa Hicrî 
06.08.2005 
15.05.1384 

Nameya Sekreterê Giştî yê 
PDK îranê, birêz Mistefa 
Hicrî ji bo Yckîtiya Ewropayê 



Roja 13.07.2005'an, roja 
terorkirina Dr. Ebdulrehamn 
Qasimlo, Sekreterê Giştî yê Partiya 
Dmokrat ya Kurdistana îranê û 
hevalên wî li bajarê Viyen, 
serbajarê Otrîşê di sala 1989'an de 
ye. Di vê rojê de Dr. Qasimlo ku bi 
navê gotûbêj bi armanca 
çareserkirina pirsgirêka Kurd li 
Kurdistana îranê ji aliyê rejîmê ve 
hatibû vexwendin, bi destê 
terorîstên Komara Îslamî her li ser 
maseya gotûbêjê hate teror kirin. 

Xelkê bajarê Mehabadê bi 
merema rêzgirtin ji bîranîna Dr. 
Qasimlo di 16'mîn salvegera 
terorkirina wî rêberê Kurd û 
xuyakirina nerazîbûna xwe ji 
rejîma Komara Îslamî bi hinceta 
vê kiryara terorîstî û her wiha 
hilbijartian Mehmûd Ehmedînejad 
- ku di terora Dr. Qasimlo de dest 
hebûye - bi Serok Komariya îranê 
û bi holê anîna daxwazên xwe yên 
siyasî di vê rojê de, tevî domandin 
bi xuyakirina bêzariya xwe ji 
kuştina ciwanekî Mehabadî bi navê 
Şiwane piştî îşkencekirineke zaf di 
roja 18.07.2005'an, dukan û 
bazarên xwe girêdan û meşeke 
aştiyane dest pê kirin. Lê hêzên 
rejîmê bi awayekî bêrehmane êrîş 
kirin ser xelkê û hejmareke berçav 
ji wan birîndar kirin û dehan kes ji 
wan jî zîndanî kirin û di girtîgehê 
de îşkenceyeke zaf hatine kirin ku 
di encamê de 4 kes ji wan di bin 
îşkenceyê de jiyana xwe ji dest 
dane û çend roj piştre termên wan 
bi malbatên wan re hate dayîn. 

Xelkê bajarên din yên Kurdistanê 
jî ji bo xuyakirina nerazîbûnê 
derheq vê riftara dijî mirovahiyê bi 
meş û girevgirtinan piştgiriya xwe 
ji xelkê bajarê Mehabadê nîşan 
dan. 

Bi vî awayî niha nêzîk mehekê ye 
ku xelkê bajarên Kurdistanê ketine 


bin serkut, zext û givaşên Komara Islamî 
ya îranê. Di vî heyamî de nêzîk bi 20 kes ji 
xelkê hatine kuştin û bi dehan kes birîndar 
bûne ku birîna hin ji wan gelek dijwar û 
giran e, bi sedan kes jî hatine girtin û ji 
girtîgehê re hatine şandin û di bin 
îşkenceya tund û tûj de ne û xisar û 
ziyaneke zaf ya malî ji xelkê ketiye. 

Gelê Kurd li Kurdistan îranê li benda vê 
çendê bûn ku welatên demokrat û alîgirên 
mafên mirovan li Ewropa lênihêrînekê ji vê 
xelkê belengaz bikin ku di vî serdemî de bi 
tawan û guneha daxwaza destpêkîtirîn 
mafên xwe di meşa aştiyane de, wiha 
bêrehmane dikevine ber êrîşa hêz û aliyên 
hikûmeteke dîktator û can û malê wan tê 
de biçe û hemû rojekê îşkence û kuştina 
evladên xwe dibînin. 

Em bawer in siyaseta bêdengiya Ewropa 
derheq bi wan hemû cinayetên Komara 
Îslamî derheq gelê Kurd û gelên din yên 
îranê siyasetek e ku tevî pirensîpên 
demokratîk nateba û cuda ye û em 
dixwazin bala we ji bo wan xalane 
rabikêşin ku encama vê siyasetê wekî 25 
salên derbasbûyî ne tenê berdewambûna 
Komara Îslamî ji serkut u tepeseriya xelkê 
azadîxwaz yê îranê lêdikeve, heta ev 
siyaseta nikare alîkariya bidestveanîna 
berjewendiyên bazirganiyê û armancên we 
di berevanîkirina îranê ji projektên çekên 
Etomî jî be. 

Lewra em daxwazê ji we dikin serbarê 
mijûlbûna we bi projektên Etomî yên îranê 
û gotûbêj û danûstandin tevî vê rejîmê: 

1. Şandeke xwedî desthilat ji bo 
Kurdistanê bişînin bo lêkolînkirin li ser wan 
cinayetên rejîmê û çawaniya riftara wan 
tevî girtiyên xwepêşandanên vê meha 
dawiyê. 

2. Komara Îslamî ya îranê bi hinceta 
binpêkirina destpêktirîn mafên mirovê 
Kurd mehkûm bikin. 

3. Daxwazê ji îranê bikin di zûtirîn dem 
de girtiyên wan bûyerane serbest berde û 
ziyan û xisara malî ya xelkê bideteve. 

4. Bi micidî daxwazê ji Komara Îslamî 
bikin ku bikuj û îşkencekarên vî xelkî di 
dadgehekî adîlane de bi zêrevaniya 
nûnerên Yekîtiya Ewropayê bihêne 
mehkeme kirin. 

Sekreterê Giştî yê Partiya Demokrat 
ya Kurdistana îranê 

Mistefa Hicrî 

06.08.2005 

15.05.1384 


Daxuyaniya Nûçeyî 

Di roja 22.05.1384'ê Rojî, 
hemberî 13.08.2005'an de, 
ciwanekî xelkê bajarê Seqizê bi 
navê Riza Fethî kurê Muhsin ku di 
xwepêşandana bajarê Seqizê de, li 
roja 12.05.1384'an de birêve çû, ji 
aliyê hêzên Întizamî ve hatbû 
birîndar kirin, di mala xwe d 
digirin û tevî xwe ji bo ciheke 
nediyar dibin. Di şeva 
24.05.1384'an hemberî 

15.08.2005'an de meytê wî 
davêjine ber derê mala wan, di 
halekê de ku devê wî tejî penbû 
kiribûn û cihê xendiqandinê li ser 
stûyê wî xuya bû. Em tevî 
mehkûmkirina vê cinayetê û behî 
û serexweşî ji malbata wî, ji kom û 
komelên mirovdost daxwazê dikin 
ku vê cinayetê mehkûm û 
şermezar bikin. 

Kor. îteya Ragihandinê ya PDK 
îranê 

31.05.1384 

22.08.2005 


Daxuyaniya Nûçeyî 

Ciwanekî bajarê Bane bi navê 
Şefî Suheylayî, kurê Mela Hamid 
Siyawme ku di xwenîşandaneke 
bajarê Sine de ji aliyê hêzên 
Întizamî ve hatibû girtin û heta 
heyamekê malbata wî ji qedera wî 
nehaydar bûn, şeva 01.06.1384 
(23.05.2005)'an de ji aliyê îtilaata 
bajarê Banê hatin haydar kirin ku 
bihên û meytê kurê xwe 
werbigirin. Lê ji ber wê ku ji meytê 
par par kirî yê kurê wan, wêneyan 
negirin, bi zor malbata wî neçar 
kirin ku her wê şevê meytê kurê 
xwe di gundê Siyawmê de veşêrin. 

Em tevî mehkûmkirina wê 
cinayetê û behî û serexweşî kirin ji 
malbata wî şehîdî, ji bo careke din 
daxwazê ji hemû kom û 
komeleyên mirovdost, rojnamevan 
û rewşenbîran dikin li hember vê 
cinayeta rejîmê ku em dizanin 
cinayeta wan ya dawiyê jî nabe, 
bêdeng nebin. 



Komîteya Ragihandinê 

Partiya Demokrat 

Kurdistana îranê 
25.08.2005 
03.06.1384 


ya 

ya 

Elî Kaşifpûr (1957-1990) nayê 

• • 1 /V 1 • • 

ji bir kinn 


Ebdula Hîcab 


Roja 16'ê Tebaxê, 24'ê Gelavêjê 
15. salvegera şehîd bûna heval û 
hevxebatê nemir, Elî Kaşifpûr e. 
Têkoşerê mezin Elî Kaşifpûr, çi li 
dema xebata Pêşmergayetiyê, çi li 
dema ku endamê Komîteya 
Navendî ya Partiya Demokrat ya 
Kurdistana îranê û çi li wê dema ku 
berpirsiyarê yekem yê partiyê li 
hemû herêma Bakûrê Rojhilata 
Kurdistanê her tim di rêza yekemîn 
ya xebat û tehlîkeyên li ser rêya 
têkoşîna azadiya Kurdistanê de bû. 
Lewra Eliyê têkoşer li her derî û di 
her rewşê de armanca yekemîn yê 
hêzên taritiyê, terorîstên Komara 
Îslamî bû. Derfeta ku di meha 
Tebaxa 1990'an li bajarê Konya li 
Turkiyê ketî destê mirovkujên hov 
de, destê Eliyê azadîxwaz ji malbat 
û gel veqetand û şîn xiste ser rûye 
pir ji hêviye "Şetîla" ya rûken û 
"Aram"ê sawa yê bendiya rêya bab. 

Eliyê dilsoz û dilxwazê gel, ji wê 
roja ku xwe naskir heta dema ku 
xwe di rêya gel de bext kir, her tim 
rêya azadiya gel şopand, ji bo 
serbestiya têkoşîn kir û jîna kurt lê 
bi kêr ya xwe xiste xizmeta doza 
gelê xwe. Lewra gelê Kurd li Bakûrê 
Rojhilata Kurdistanê, dilxwazên 
azadiyê û malbat û hevbîrên Elî, 
her tim nav û bîranîna Elî berz û 
pîroz diparêzin. 

Komara Îslamî bi terorkirina Elî 
Kaşifpûr, xebatkarek bi nirx ji refên 
têkoşîna Kurdistanê stand, lê nekarî 
û nikare hêviya azadiyê ji gel 
bistîne. Bi xwîna ale Elî û 
şoreşgerên mîna wî re dara hêviya 
Kurd pitir pel girtin û reh dakuta û 
niha ber bi hindê ve diçe ku hemû 
Kurdistan bike baxê newjiyana 
Rojhilata Navîn a nû. 

îro di 15. salvegera şehîdbûna Elî 
Kaşifpûr de seranserî welatê wî 
bûye hêvî û serhilo n. Niha baxê ku 
Elî û Eliyan bi <wîr a xwe av dayî, bi 
xwîna Şiwane Seyîd Qadirî û 
şehîdên Seqiza bi xwîn ya sertaca 
serhildar a têr av dibe. Li demekê 
de ku xelkê Soma û Urmiyê bi nav 
■'i bîr anîna Eliyan têne meydanan, li 
Sine, Pîranşar, Mehabad, Serdeşt, 
Bokan, Bane, Merîwan, Dîwandere, 
îlam û Kirmaşanan gel ala xebtata 
ku Elî û hevbîrên wî yên nemir 
hildanî girtine destê xwe û ber bi 
armanca Elî ve dimeşin. Li Başûr 
roja serkevtinê hU daye,U her 



deverek Bakûr têkoşîn û hêvî heye 
û li Başûrê Rojava gel bi yekdengî 
bûye mertalê parastina nasnameya 
xwe. 

Di 15. salvgera şehîdbûna Kekê 
Elî de, rêvîngên rêya wî ji hemû alî, 
partiyên siyasi û rêxistinên 
Rojhilata Kurdistanê daxwaz dikin ji 
bo ku armanca şehîdan bi cî bînin, 
destê yekîtî û hevxebatiyê bidin 
hev. Li serî de Partiya ku Elî hemû 
jiyana xwe tê de kar kirî û nava 
refên wê de şehîd bûyî, Partiya 
Demokrat ya Kurdistana îranê û di 
gel wê jî hemû pêşengên xebata 
me di Rojhilatê welat de pêwîste 
rojek ji ya din zûtir li dewra 
pilatformek hevbeş ya neteweyî 
kom bibin. Banga gelê me hevgirtin 
e, hêviya me hevgirtin e û tinê 
rêya serkevtinê jî her hevgirtin e. 

Ji bo bîranîna Elî, hemû şehîdên 
têkoşîna Kurdistanê û bi taybet 
şehîdên serhildana wê dawiyê em 
hemû bi hev re banga hevgirtinê 
bilind bikin. 

Esmanê hêviya Kurd wê ber bi 
vedanê ve diçe, tîrêjên roja 
azadiyê wê gul û şîlanên ser 
mezarê şehîdan vegeşîne û her der 
û devereke Kurdistanê bike 
peykera bîranîna şehîdan. 

Bîranîna şehîd Elî û hemû şehîdan 
pîroz be 

Bijî yekîtî û hevgirtin 


Daxuyaniya Çapemeniyê 

Parîs 04.08.2005 

Dukan û bazarên bajarê Pawe 
hatîn daxîstîn 

Hêzekî zaf ya rejîmê ji 
Kirmaşanê û bajarên derdor 
ber bi Pawe hatine şandin 

Du hîlokopterên rejîmê ku 
mijûlê zêrevanîkirina bajar în, 
amade ne êrîşê bikin ser xelkê 

Li gorî nûçeyekê ku her niha 
gihîştiye Bîroya Nûneriya PDK îranê li 
derveyî welat, sibêdeya îro pêncşemî 
04.08.2005'an dukan û bazarên 
bajarê Pawe bo piştgirî ji serhildana 
xelkê bajarên Seqizê, Sine, Mehabad 
û bajarên din yên Kurdistanê û ji bo 
şermezarkirina kiryarên hov û 
cinayetkarane yên rejîmê dijî xelkê 
Kurdistanê, bi tevahî hatine daxistin. 

Rejîm ji tirsê serhildana xelkê û ji bo 
piştgirî ji xwepêşandanana wan, 
hêzekî teyar û zaf ji bajarên 
Kirmaşanê û bajarên derdor ber bi 
bajarê Pawe anîne. Du Hîlokopterên 
rejîmê bo zêrevanîkirina kiryarên 
cinayetkarane di halê geriyan li ser 
bajarê Pawe ne. 


13 şehîd û 200 birîndar 
ji bajarê Seqizê 

Li gorî nûçeyên dawiyê, aliyê kêm 
13 kes ji xelkê Seqiza serhildayî bi 
sedema ^ teqelêkirina cinayetkarên 
Komara Îslamî şehîd û pitir ji 200 kes 
birîndar bûne. Hejmareke zaf ji xelkê 
vî bajarî hatine girtin û binçavkirin ku 
li gorî nûçeyan di dema lêpirsînê de 
ew hatine îşkence kirin û bêhurmetî jî 
bi wan hatiye kirin. 

Partiya Demokrat ya Kurdistana 
îranê serbarê mehkûm û 
şermezarkirina cinayetên Komara 
Islamî dijî gelê Kurd li Kurdistana 
îranê, ji gişt rêxistin û partiyên 
azadîxwaz li sernaserî cîhanê û 
nemaze komele û saziyên berevanî ji 
mafên mirovan û civaka navneteweyî 
dixwaze, ku li hember kuştin û 
serkutkirinên rejîmê bêdeng nerûnên 
û bi piştevanî ji xwestekên 
demokratîk yên xelkê rabin û çi din rê 
nedin Komara Îslamî kiryarên xwe 
yên cinayetkarane dijî xelkê zulmlêkirî 
yê Kurd bimeşîne. 

Partiya Demokrat ya Kurdistana îranê 
Bîroya Nûneriya Derveyî Welat 

Jin, îslam û Demokrasî 
di Rojhilata Navîn de 


Berhevkirin: Fadiye Fakir 
W: Hîwa 


Nezma nû ya 
cîhanî û pirsa 
aştiya bê 

demokrasî di 
gelek welatên 
Rojhilata Navîn de 
pêdviyeke zor bi 
nûbûn guherandin 
di nav wan 
welatan de, bûye 
egera vê yekê ku 
gelek rexnegir û 
rewşenbîr pêtir li 
ser hikûmeta van 
welatane bifikirin 
û li ser van 
welatane dîtinên 
xwe bidine diyar 
kirin. 


Pêkanîna 



Bi rastî di Rojhilata Navîn de 
demokrasî dê bibe pirek di navbera 
warên giştî û taybetî de. Di nav 
civakên ku jin û mêr bi hev re cuda 
ne, siyaset qadek e ku ji mêran re tê 
hesibandin. Di xwîndinekê de ku 
Navenda Xwîndinên Stratejîk di warê 
jin û demokrasiyê di welatê Urdonê 
de hatiye çapkirin, sedê heşt ya jinan 
li ser wê bîr û ramanê bûn ku mêr 
kesayetiyekî ramyarî ya çêtir heye 
mêr dîplomateke bihêz e. 

Pirsa civakîkirina jinan bi awayekê 
hatiye têgihîştin ku jin siyasetê bi 
tiştekî cîhanî dizane. Di Rojhilata 
Navîn de jin bi curekê hatiye 
perwerde kirin ku bi bindestî û 
kêmasiyên xwe, bawerî hebe. Jin di 
Rojhilata Navîn de li ser vê bîr û 
ramanê ye ku ola îslamê jin ji 
siyasetê qeclexe ya berbend kirine 
ku di ayîna rastîn ya Îslamî de ev 
tişte çi nine. 


Jiyana mêr ji ya jinê aqilmendtir û 
bihêztir e û dikare di siyasetê de 
erkevtîtir pişikdar be. Piraniya jinan 



li ser ve baweriye ne ku jin ihsasi u 
mêr eqlanî ye. Piraniya van dibêjin ku 
wazin endamê çi partiyekê bin û çi 
guhertinên civakî dikarê welatên Rojhilata Navîn di nava dinyaya nûjen û hezkirinek ninin ku alîgirê partiyekê 
pêşketî de beşdar biket. Pêkanîna van guhertinan û ya cîgirkirina bin, heya jinên xwendevan jî li ser vê 

demokrasiyê pêwîstî bi destnîşankirina du xalan e: Yek, rewşa Jinan. Du, hawprivp np \/£ Hpmp pm Hihînin i^n 

Vejandina ala îslamê. Her core reformek hevceyî vê hindê ye ku pirsgjrêkan 
bibe astekî ramyarî û herweha dibe navenda arîşe û kêşeyê vejandina Îslamî. 

Guhertina rewşa jinan di civakan de û li berçavgirtina zulm û zorên ku 
hegera berfirehbûna wan ku pir girîng e, şertê sereke yê avedankirina vê 
civakê ye ku hurmeta mafên mirovan, serbestiya bingehîn û demokrasiyê 
biparêze. Serbestiya jinan û demokrasî li bi hev re nizîk in û her du 
daxwazên hevpişk wek serbestî(medenî û takekesî)ya mafên mirov, rastî, 
şerafet, tibatî, serxwebûn, parvekirina desthilatê, azadiya peloralîzmê 
dişopînin. Daxwaza afirandina xwîndina Femînîstî ji dîrokê bang biket. 

Serbestiya partiyan û gelên ku kêmtir di nav qada siyasî de başdar in, 
encama azadiya jinan e. 


baweriyê ne. Vê demê em dibînin ku 
di Rojhilata Navîn de jinê xebat û 
hewleke zor daye li ser pêkanîna 
hindek yasayan derheq bi perwerde û 
şareza kirina jinan, jordebirina 
zaniyariya siyasî ya jinan, 
wekhevbûna jin û mêran, baştirkirina 
mafê jinan li nav yasaya medenî. 

Du bizavên giştî di warê xebata 
jinan de heye: Yek, bizava Sekolar. 
Du, bizava Îslamî. 


Renge nebûna demokrasiyeke hevpişk di piraniya welatên Rojhilata Navîn 
de heta qasekê pişikdariya kêmreng ya jinan di siyasetê de şirove biket. 

Hevpişk nebûna jinan di siyasetê de sedem û hegerên cur be cur hene. 
Dema jin hewil dide ku di Jyasetên civakên paremayî, eşîretî û kilasîk de 
beşdar be, dê astengên yekcar zor hebin. 

îro em dibînin ku jinan pişikdariyeke kêm di nava siyasetê de heye, hegera 
vê yekê jî eva ye ku jin di warên civakî û aborî de paşketî mane. Her çend ku 
jinan di warê perv ^rdeyî û warên din de rola xwe baş lîstiye, lê eva nebûye 
egera vê hindê ku di nav siyasetê de rolekî berçav hebît. Eva yasa nine ku li 
dijî mafên Jinan rawestaye, belkî paşvemana civakê yê bûye sedema 
pêpeskirina mafên jinan. Em dibînin ku di gelek civakan de yasayê maf bi 
jinan oaye, lê ji ber ku civak bi xwe gelek paşve ma ye, nahêle ku yasa 
nehên b, ar anîn. Ji jinan re sînorek diyarîkirî ye coxrafî nine ku ji boy wê 
herêmeke hilbijartinê destnîşan bikin. 

Jinan û bi taybet jinên berbijar dixwazin ku di kiryar û piraktîkê de wek 
mêran bin. Tenê bi berfirehkirina armancên demokrasiyê wekheviya jin û 
mêran avedan dibe. Bi awayekê ku pirsgirêkên wekî newekheviya malbatî, 
kontirol li ser aloziyên zayendî(cinsî), kontirola jinan li ser hikûmetê û 
bidestxistina wekhev ya çavkaniyên giştî, çareser diket. 


Femînîstên sekolar daxwaza 
demokrasiyekî Rojavayî dikin, lê 
Femînîstên Îslamî bîr û ramanên 
daxwaza xwe di çarçoveya peyvîneke 
Îslamî de didine diyar kirin. Piraniya 
rexnegir dixwazin ku îslam di 
çarçoveya îslameka Lîberal de bihêt 
şirove û lêkolîn kirin, ji ber ku ev 
rexnegir dibêjin ku hinek tefsîr û 
şiroveyên ola Îslamî li dijî îslamê ne. 
Gotara Îslamî ya Lîberal di gel 
dijberatiya îslama dewletî rû bi rû 
bûye. Bihevrebûna xebata jin û 
mêran ji hewcehiyên here girîng yên 
civaka îro ne. Bê guman nebûna jinê 
çi di karê aborî, ramyarî, çandî, civakî 
û gişt karên din de xesarek gelek zaf 
ji leşê civakê dide û nivîşkan bûna wî 
leşî nîşan dide û cudahiya zor di 
navbera civakên welatên Rojhilat û 
Rojavayê de vî tiştî baş dide barçavê 
me. 

CIYAK U JIN 



Qetlên namûsî kiryarên 
biheq yan hov? 

Amadekar: Emîr Şuaîvend 

Ji encama derbasbûna 
qonaxan, bo mînak ji 
kevneşopiyê bo modernîtê 
û sazkirina hevbendiyekê 
di navbera baweriyên 
kevn û zanista îroyîn de, 
gelek kevneşopiyên cur bi 
cur di kûrahiya naveroka 
xwe de tevlîhev û têk 
diçin. Baldanekî yek 
aliyane bi rûçika tîtal û 
kevneşopiyên kevnar dibe 
sedema bê hay û bal 
mana mirovan ji kerameta 
mirovî. Ev yek jî wisan 
dike ku emegdar bûn bi 

kevneşopiyê bi ser kesayetiya mirovî de zal be. Kiryarên weke 
qetlên namûsî ku reh di baweriyên kevn yên gelemperiya xelkê 
civakê de heye, yek ji rûçikên vê pêvajoyê ye. 

Di qetlên namûsî de zilam, bav, bira, kur û her mêrekî din yê 
malbata jinê li bal xwe kuştina jinê bi destê xwe rewa û bi heq 
dizane. Ev ramana han ku serçawe ji serdemê cehaletê digre, hêj 
di nava gelemperiya mirovan( jin û mêran) de berdewam e. Gelek 
ji Mêr jinê weke jîndarekê dizanin ku girîngtirîn karê wê bicîanîna 
meyl û xerîzeya zayendî ya mêran e. 

Li gorî xwedî ramanan, piraniya Mêrên ku dest bi qetlên namûsî 
didin, ji dest nexweşiyên cismî û sewdayî di ezabê de ne. Gelek ji 
zilaman li gorî cura nêrîn û astê xwendebûnê ve di astekî mzim de 
ne. Piraniya wan bi sedema ku ne xwediyê kesayetî, zengînî, hêz û 
kerameta civakî ne ku ev seha xwe ya xwedî milkbûn û kesayetî 
bexşiyê bi cih bînin, lewre jî ev jina malbatê weke milkê xwe 
dizanin û kesayetiya ruhî û sewdayiya xv\e bi terzekê di wî karê 
xwe de dibînin. Lewre jî dema biçûktirîn şikekê di jina malbatê de 
bibînin karê wê bi xiyanet û kuştina wê jî rewa dizanin. 

Bi sedema perwerde û elimandina şaş û nêrînên cur bi cur yên 
civakê, hebûna jinan di nava civakê de xwe di xwe de bi şik û bi 
gumanê re ye, lewre jî di civakekî han de axavtin, kenî û her 
peywendiyeke jinê bi cinsê hember re dikeve ber êrîşên raveyên 
cur bi cur. Balkêş e ku piraniya mêrên ku tûşî karên ne bi cî û xilaf 
dibin, pêtir ji kesên din dest bi qetlên namûsî didin. 

Pêka xasmaniyên hundirî yên jinan ku meyla wan bi darketina 
tenahî û rihetiyê di çarçoveyekî dilovanî û zayendiya mêrekê ye, 
jinên ku li derveyî vê çarçoveyê peywendiya cinsî bi kesên din re 
digrin, ji des a nexweşiyên ruhî û cismî ve dinalin, çareserî ji bo 
jinên han tenê jê hay bûn û çavnihêriyên bijîşkî û sewda dermanî 
ye. 

Dema ku zilam bi her sedemekê li derveyî malbatê de 
pe, /ve diya cinsî digrin, jin jî bi sedemên cur bi cur heq didin xwe 
ku reftarên taybetî hebin. Lewre jî piraniya kiryarên jinan yên ne 
exlaqî dijkiryarek e li hember kiryarên hevjiyên wan. 



/Fonda Muzîk û Hunerê ya\ 
Şivan Perwer dest bi 
xebatê kir 

Hunermendê navdar yê Kurd, Şivan Perwer 
dest bi avakirina Saziyeke nû kiriye ku armanca 
wê xizmet û nasandina çand û hunera Kurdî ye. 

Fonda Muzîk û Hunerê ya Şivan Perwer 
ji bo çand û hunera navnetewî wek Dengê Kurd 
ji bo cîhanê xwe dide naskirin. 

Di parek ji daxuyanî û programa vê Fondê 
de hatiye: 

"Vîzyona Fonda Şivan Perwer ji bona çand û 
hunera navnetewî ev e; ji bo paş û pêşeroja 
mirovantiyê ku bi pirensîba toleranseka 
gerdûnî, li rêgeh û şopa aştîxwazî, hevkarî û 
destbiratî herdem elementên çand û huner, 
bibîranîn, dîroka Kurda di jiyana rojanî de 
lêkolîn, vejilandin, nûjenkirin, pêşxistin û 
dewlemendkirin e. Bi çand û hunera 
mirovantiyê re danûstandin, li gel wan eymet 
û rûmeta berhemên afirandinên mirovantiyê 
de cih girtin û xwedanenaskirin e. Armanc û 
daxwaziya piratîk jî herdem ji bona hevkarî, 
alîkarî û pêşvebirina muzîk û muzisyen, huner û 
hunermend, ziman, rêziman û zimanzan, wêne 
û wênevan, wêje û wêjekar, şano û şanoger, 
nivîs û nivîskar û fîlm û fîlmçêker e. Ji bona di 
warê navnetewî de pêkanîna dostî û destgirtina 
gel û miletan, diyaloga hevaltî û vekirina 



rêgeha derfetên aborî û civakî ye." 

Di doma programa Fonda Çand û Hunerê ya 
Şivan Perwer de hatiye: " Fonda me serbixwe ye 
lê bê teref li xizmeta hemû rêxistin, saziyên 
hunerî û (konevan) siyasî ye. Li gel wan herdem 
hevkar, alîkar û cihgir e. Rêzdarî kar û bar e. 
Dost e, heval e. 

Kesên navnetewiyên bi nav û deng ku di nava 
xizmeta (krouatorium) endamiya firazî de cih 
girtine ji bê teref in. Emê krouatorium ji were di 
demeke nezik de zelal bikin. 

Têkiliyên Fondê bi hemû komele, Enistîtu, 
Akademî û saziyên çandî û huneriyên Kurd û 
navnetewî re heye. Herdem li gel wan ji bo 
hevkariyê ji xizmetê re amade ye. Bi UNESCO re 
hevalbend e. Di saziya gelên navnetewî 
(ECOSOC) de qeyd (akredite) bûye." 


Jêder: Malpera Nûçegihana Sîna 


Navnîşana malpera Fondê li ser înternêtê: 
http://www.sp-f.org/ 

CIVAK Û JÎN 


Peywendiya tund û 
tûjiyê dijî jinan û rewşa 
karê wan di gel hev 



Li gor lêkolînan, qasê pirsgirêkên 
çavkanî girtî ji tund û tûjiya fîzîkî dijî 
jinan û rewşa karkirina jinan bi hev re 
pêwendî hene û tund û tûjî dijî wan 
jinên ku kar dikin bi nîsbet kêmtir e. Ji 
aliyeke din azardana hevjînan piranîji 
aliyê wan kesên ku xwediyê xwendina 
di astekî bilind de ne tê xuya kirin. 90 
ji sedê ya goriyan, 3 yan 4 caran pitir 
dikevine ber tund û tûjiya fîzîkî ya 
mêrên xwe. 

Jêder: Malpera irwomen.com 

Zêdebûna hilatina 

keçan û azardana 
zarokan li Ehwazê 



Saziya Jinên Iranê: Pirsgirêkên 
civakî, hilatina keçan û azardana 
zarokan li Ehwazê de zêde dibe. 

Li gor gotinên Sara Çarosayî, karnasê 
karê jinan li Xozistanê, pirsgirêkên 
navçeyî, qewmî û Eşîretî û 
nezanebûna malbatên derdorên bajarê 
Ehwazê bûye sedema jêhelçûna wan 
arîşane. 

Pejirandina hukma îdamê ji bo 
kurekî 16 salî 

Li gor rapora nûçegihana Fars, 
hukmê îdamê ji bo nûciwaneke 16 
salî ku bi guneha kuştina hevalê xwe 
hatiye girtin, ji aliyê dadgehê ve hate 
pejirandin. Ew kure di gotinên xwe 
yên dawiyê da xuya kir ku merema 
wî kuştina hevalê xwe nebûye, ew 
kuştine bêdestî bûye. 


Belengazî di îranê de 


Li gor serhijmêriyên vê dawiyê yên 
belv bûyî ji aliyê Banka Cîhanî ve, 
yek Milyon û çar sed hezar kes li 
îranê jiyana xwe ya rojane bi 
dahateke kêmtir ji yek Dolarî birêve 
dibin. Banka Cîhanî di rapora xwe 
ya dawiyê de derheq rewşa 
belengazî di cîhanê de ragihand: 
%21 ji xelkê cîhanê jiyana xwe ya 
rojane bi dahatekî kêmtir ji yek 
Dolarî birêve dibin ku di vê navberê 
de welatên Newala Afrîqayê di 
pileya yekemîn de ne. 

Jêder: Nûçegihana Fars 

Yek ji sê ya xelkê îranê 
muitad in 


Zêdebûna zext û givaşê 

J•»A •• 

dijijinan 




Cemal Kerîmî Rad, Berdevkê Saziya 
Dadê ya îranê û wezîrê Dad yê 
pêşniyarkirîyê Ehmedînejad di gotinên 
xwe de zêdebûna zext û tepeserkirina 
dijîjinan bi hêceta li xwe nekirinê ji 
aliyê dewleta Ehmedînejad, rêkareke 
baş zanî. 

Eva di halekê de ye ku piştî hatina 
Ehmedîne "<d zext û givaş dijî jinan bi 
hêceta li xwe nekirinê zêdetir bûye û 
gelek jin û keç bi guneha li xwe 
nekirinê tên binçavkirin. 

Jêder: Malpera iranazad.com 

axuyaniya Rêxistina 
Efûyê ya N avnete weyî 
erheq îdama zarokan 
di îranê de 


Li gor serhijmêriyan 
milyon Îranî tûşî pirsgireken 
çavkanîgirtî ji îtiyadê ne. Temenê 
piraniya wan muitadane di nava 25- 
34 saliyê ye û zortirîn madeya 
bikarhatî ji aliyê muitadan ve Tiryak 
e. Meraqa diwar, pirsgirêkên 
meraqê, kesayetiya ne civakî û 
hwd... hinek ji pirsgirêkên wan 
muitadane ne ku dibe sedema 
dûrketina wan kesane ji civakê. 


71 ji sedê ya 
nûciwanên îranê tûşî 
meraqê ne 

Li gor lêkolînên nû ku di îranê de 
hatine kirin, %71 ji nûciwanên 
îranê tuşî meraqê bûne, lê di vê 
navberê de qasê meraqê di keçan 
de zêdetir e. 

Ev lêkolîne dide xuya kirin ku keç 
du beramberî kuran tûşî vê 
nexweşiyê bûne. Meraqî heya 
qasekê tevî rihetiya malbatiya 
peywendî heye, bi terzekê ku ew 
nûciwanên ku ji malbateke 
belengaz de dijîn, meraqeke tundtir 
hene. 

Jêder: Nûçegihana Sîna 



Rêxistina Efûyê ya Navneteweyî bi 
belavkirina daxuyaniyekê nigeraniya 
xwe ji îmkana îdama du nûciwanên din 
li îranê da xuya kirin. 

Rêxistina Efûyê ya Navneteweyî 
ragehand ku rejîma Komara Îslamî di 
heyamê sala rabihurî de aliyê kêm 7 
nûciwan ku temenê wan jêr 18 saliyê 
de bûne, îdam kiriye û niha 2 
nûciwanên 16 û 17 salî bi navên 
Mistefa û Sîna jî li benda îdamê ne. 
Berpirsiyareke Rêxistina Efûyê ya 
Navneteweyî derheq îdama nûciwanên 
bin temenê 18 saliyê ji aliyê rejîmê 
got: Binpêkirina yasayên navneteweyî 
yên dijî îdama zarokên jêr 18 saljyê ji 
aliyê rejîma Komara Îslamî ya îranê 
ve, cihê nigeraniyê ye. 

Ez Jîjo me, Jîjo... Hiiih! Ez dizanim ku te ji 
niha de, ji gotina min a pêşî de, henekê 
xwe bi min kir... Ez dizanim ku tu dê li cem 
xwe bibêjî, "Hela ji xwe re li vî jîjoyê genî 
binêre, bê dengê xwe çawa qibe dike. Bê 
xwe çawa qure dike." Ma ne weha ye? 

Teva ku min hîn tiştek jî negotiye, tu wecê 
xwe hebûsî dikî û birûska xwe diqermiçînî. 
Ji te heye ku ez ji tiştekî jî re nabim. Ez 
heywanekî piçûk, bihistirî û ne xwedî tu 
xisûsiyet im. Tu feydeya min jî li însanan 
tune ye, ne weha? Goştê min jî nayê 
xwarin, ne? Lê ne weha ye, hinek bêbav 
hene ku ew goştê min dixwin. Him jî bi çi 
eziyetê ew min dikujin û çermê min 
diguron. Min dikin wek pîvazterkê û 
diavêjin ser agir. Kizînî ji canê min tê, lê 
ew li dorê didin lotikan. Hovên heram! 

Pirî pirî jî zarokan li min dielimînin û di 
tariya şevê de, bi elektirîka destan li dû 
min digerin. Ji ber ku ew dizanin ne ji 
mecbûrî be, ez bi rojê dernakevim derve. 
Ew min di quncikekê ya jî di nav çaviyekê 
de asê dikin û li benda min dimînin ku ez 
serê xwe ji qêlik derxînim. Ez jî xwe kerr 
dikim û hetanî ew li ser serê min bin, ez 
serê xwe dernaxim. Ew nevêrin rahêlin 
min, ji ber ku ew dizanin histiriyên min dê 
di destên wan ên teze de herin û ew dê 
agir bi canê wan bixe. 

Sûcê wan tune ye... Sûç, sûçê dê û 
bavên wan e. Xeta xwar ji gayê pîr de ye. 
Wan her tim ji zarokên xwe re gotiye, 
"Kalikê me tê ji geştê, barek histirî li 
piştê". Ew dibêjin qey ez û histiriyên min 
bi kêrî tiştekî nayên. Halbikî ew bi xwe jî 
dizanin û gelek caran dengê wan dikeve 
kerika guhên min ku ji zarokên xwe re 
qala min dikin. Ew dibêjin, "Hûn dizanin ku 
Jîjo dikare maran bikuje?" Hemû zarok bi 
hev re dipirsin, "Naaaa, çawa?" Ew bi 
heyecaneke nedîtî ji wan re dibêjin, "Gava 
ku mar ber bi wî ve dihere û dixwaze bi wî 
vede, ew xwe dikişîne qalikê xwe û wexta 
mar nagihêje mexseda xwe û di wî re 
dibihure, ew xwe dadide dêla marî. Mar 
xwe diperpitîne. Her ku ew xwe gîzgilok 
dike û xwe bi vir de û wê de dide, li 
sîxikên Jîjoyî dikeve û Jîjo jî heta ku ruh di 
bedena marî de hebe, wî bernade." 

Ez hîn di wê tasewasa dengê wan de 
me û di wexteke ku ez bi bêdengiya wan 
dixapim de, ez serê xwe hêdîka ji qalikê 
xwe derdixim. Wê çaxê ew wê şûjina ku di 
ser serê min re sekinandiye, bi awayekî 
bêûcaxî di bêvila min de radikin û di erdê 
de diçikînin. Ez bê çare dimînim û di nav 
destên wan ên qirşikî de bêtaqet dibim. 
Ew wê kêra kalanî didin ser hustuyê min û 
lê disûtin. Gava ew çav li wê piça xwînê 
dikevin ku ji min dihere, tu namîne ku ew 
bibizdin, lê weke kafirek an dijminekî xwe 
-yê ku mezinên wan ji wan re qal kiriye- 
kuştibe, serfiraz dibin. 

Hela bê hûn çi ji goştê min fahm dikin. 
Temama wî tuxtek e û ji xwe bîhna axê jê 
tê. Ew zarokên ku carekê dixwin, nema 
careke din li seyda me digerin. Ew fahm 
dikin ku mezinên wan derew li wan kiriye 
ku digot, "Goştê wî giş dûv e û bi ekil e..." 
Ma her derên min dûv be dê çi jê derkeve. 


TA# 



Enwer Karahan 


Ew bi xwe nevêrin min bikujin û 
goştê min têxin beroşa xwe, ji ber ew 
dizanin ku xelk û alem dê henekên xwe 
bi wan bikin û ew dê bibêjin, "Ma mirov 
goştê Jûjîyî dixwe?!" 

Hûn ji xwe re bala xwe bidinê, ew 
nizanin navê min jî seras bikin. Her 
Kurdek, ji xwe re navekî li min dikin. Bi 
tenê di zaravayê wan yê Kurmancî de, 
ew nêzîkî deh navan li min dikin. Yê 
dibêje, "Jîjo", yê dibêje, "Jujî", yê 
dibêje, "Jûjî, Jijo, Jijû..." û nizanim çi, 
nizanim çi... De îcar bê bi Soranî, 
Hewramî û Dimîlî çi dibêjin. Ew, êdî 
Xwedê dizane. Ev Kurd jî qewmekî ecêb 



in, hal Ew hîn li ser gotina navê min li 
hev nakin, de îcar ew dê çawa li ser 
meseleyên giran li hev bikin? Ji xêndî 
wan jî hin kesên din hene ku neheqiyên 
weha li me dikin. Bi pirayî jî ew ên ku ji 
ometa Mihemedî ne. Xelkên din bêtir 
qîmeta me dizanin, me li ser serê xwe 
datînin. Di eslê xwe de, vî qewmî jî berê 
xatirê me zanîbû. Heta, wan em kirine 
mijara hedîsên xwe jî. Lê ji ber ku 
xwendina vî qewmî kêm bû, em jî û 
xisûsiyetên me jî hatin ji bîr kirin. Nema 
kesî di civatan de qala hedîsan jî kir. 
Wexta qala hedîsan nebû, helbet qala 
me jî nebû. Rehma Xwedê lê be, Mele 
Nezîrê Dêrikî li kîjan civatê bûya, wî 
qala hedîsa Hezretî Silêmanê nemir 
dikir ku wî li ser pêşniyara Mîrê me ava 
heyatê venexwar û însanetî ji 
rezaletiyekê xelas kir. Helbet tu kes bi 
xisûsiyeta me ya aqilmendiyê nizane. 
Hûn jî bi heq in. Ma kî dikare texmîn 
bike ku Jîjoyekî weha hûrik î, pîsik î, 
bihistirî karibe tiştên biaqil bike. Bi 
Qurana ku we îmana xwe pê aniye, 


Hezretê Silêman jî di destpêkê de nola we 
difikirî û ji wî hebû ku em bi kêrî tiştekî 
nayên. Wî bi zimanê hemû tebayan jî 
zanîbû û gava wî meclîsa xwe kom dikir da 
biryarekê bide, wî kumê me bi pênc 
pereyan nedihesiband û qîmet dida wan 
heywanên mezin ên xwînxwar û hov û 
bêbext. Ji wî hebû ku ew heywanên hanê 
bi qasî qawet û hovîtiya xwe, biaqil in. Lê 
di serê dawiyê de wî hinirên me dîtin û bi 
ya Mîrê me kir. Heger ne Mîrê me bûya, wî 
dê bi ya wan heywanên beradayî bikira û 
ew dê rezîl bibûya. Ji ber ku wî berê xatirê 
me negirtibû, Mîrê me jî wê carê xwe giran 
kiriye û wî kî jî şandiye pê Mîrî, ew neçûye. 
Heta ku apê kûçik çûye. 

Gava wî Mîr biriye hizûra xwe, berî ku 
Mîr raya xwe bibêje, Hezretî ew kişandiye 
tahqîqatê. Çaxa Mîrî xwe piçekî aciz kiriye 
jî Hezretî birûska xwe qermiçandiye û bi 
Mîrî re xeyidiye. Mîrî her du destên xwe li 
pêşiya xwe dane ser hev û hustuyê xwe 
xwar kiriye. Hezretî dev ji ya xwe 
bernedaye û gotiye, "Jîjoyê piştbihistirî, ka 
bibêje! Ma tu xwe çi dihesibînî ku ez kê 
dişînim pê te tu nayê hizûra min? Xuya ye 
ku tu pir ketiyî çav xwe, hiii?!" Mîrî di ber 
xwe de gotiye, "Estexfûrelah ez benî, ma 
ez çi me ku ez di çav xwe kevim. Ez 
rebenekî dera hanê me..." Hezret li ser 
textê xwe ediliye û kef bi ser devê wî 
ketiye û gotiye, "Na, na, ne weha ye! Min 
hemû heywan û teba şandin pê te, lê tu 
nehatî. Min heta bi Hesp jî şand pê te ku 
ew siltanê heywanan e, tu teva wî jî nehatî 
û tu di serê dawiyê de bi Kûçikî re hatî. Ka 
bibêje, bê sedema vê yeka hanê çi ye ku 
tu teva kûçikî hatî?" Mîrî dîsa hustuyê xwe 
xwar kiriye û gotiye, "Ya Pêxemberê 
Xwedê, ma ez hatime ku tu pirsekê ji min 
bikî, an min têxî îsintaqê?" Hezret aciz 
bûye û Mîrî zanîbûye ku çi jî bibêje, dê 
Hezret lê guhdarî neke. Hezret rabûye ser 
xwe û çoyê xwe li erdê xistiye û gotiye, 
"Kuro, hey kenîfeyê heram, ka tu berê 
bersiva min bide û quretiyan neke!" Mîr 
muxdarekî bê deng maye û culhetê xwe 
kom kiriye: 

- Ez xulam, ev tiştên ku ez dê bibêjim 
dikare ne bi dilê te bin, lê madem ku tu 
dixwazî ez dê bibêjim. 

Hezretî pala xwe daye textê xwe û 
gotiye: 

- Bibêje, bibêje! Bê çi di bin zimanê te 
de ye, bibêje! 

- Sedema ku ez bi Teyr û tebayên din 
re nehatim, ji xwe hewce nake ku ez qal 
bikim. Min li cem xwe digot ku çawa be wî 
biryara xwe daye û ez çi jî bibêjim dê wê 
biryarê neguhere, loma jî kî hat, min ji 
wan re got, "Ma hema ev biryar li ser raya 
min maye? Ya min çi, ez nayêm." Lê 
meseleya Hespî û Kûçikî, ew tiştekî din e... 
Binêre, mîrê min. Te Hesp kiriye siltanê 
me hemûyan û tu jî û hemû mirov jî 
qîmeteke mezin didin wî. Hûn wî dişon, 
vedişon, qeşawî dikin. Hûn wî bi ka û ceh, 
bi gêzer û xurmeyan xwedî dikin. Hûn wî ji 
germê û sermayê diparêzin, bi rişim û 
mitreh dikin. Hûn li ser pişta wî siwar dibin 
û ew di bin we de dibe teyr. Ji we heye ku 
malê dinyayê hemû yê we ye. Helbet ew jî 
xweşiyek e, dibe ku li ser pişta wî li gelek 







16 


Agirî, hejmar 22, Augusta 2005 


ÇAND U HUNER 




kesan xweş jî tê. Divêt ku hin pîrek li hespê tazî jî siwar dibin û divêt ku hin kes 
fantaziyên xwe bi pêşdetir dibin ku li ser pişta wî ya tazî tiştekî jî bi hev dikin. 
Hûn pê diherin qada şerî û ew di bin we de dibe Duldul, ew dibe ba û babîsok, lê 
gava hûn di rêyekê re herin û dujminê we têkeve pêşiya wê, we li ser pişta wî 
bikuje û ew bi xwe li wî hespî siwar bibe, ew di bin we de çawa diçû, di bin we 
de çi hêz û xweşî dida we, ew dê eynî xweşiyê bide dijminê we jî. Ew dê ji wî re 
nebêje, "na" û ew ê di bin wî jî de bide çargavê. 

Lê kûçik? Hûn ê goşt bixwin, hestiyên xwe bavêjin ber wî. Hûn dê nanê nerm 
bixwin û yê hişk bibe ya jî kufikî bibe, bavêjin ber wî. Hûn, ne wî dişon û ne jî 
vedişon. Heger neyê hesabê we, hûn dê pê li hustuyê wî bikin û yekcarinan jî bi 
keviran bera wî bidin. Heger şêz têkevin wî, hûn alîkariya wî nakin ku ew ji wî 
ezabî jî xelas bibe. Hûn Zivistanê wî li ber ba û baranê dihêlin û ew li ser berfê 
dirazê. Heger hûn di vî deriyî re bera wî bidin, ew dê here li ber deriyê we yê 
paşiyê bisekine û ew dê te ji diz û keleşan, ji dost û dijminan biparêze. Ji ber ku 
ew heywanekî sadiq e, loma ez bi Hespî re nehatim, ez bi apê kûçikî re hatim. 

De Mîrî ew Pêxemberê Xwedê bi wan gotinên xwe li ser textê wî mest kiriye, 
ew bûye kurkurk. Gotinên Mîrî ketine serê wî û ew poşman bûye ku wî heta wê 
rojê em bi tiştekî nehesibandine. Wî hertim guh daye wan heywanên şenek ên 
derewîn ku karê wan paşgotinî û zema alamê ye. Wî ew şêrê qulbiçûk yê 
sercimcimî jî kiriye serkana heywanan. Wî ew qaweta hanê daye wî bêbavê piligî 
ku feqîra xezalê di nav lepê wî de dibe mîna zarokeke ji terefê bavê xwe ve bê 
tecawiz kirin. 

Mîrî kiriye ku ew nikaribe ji cihê xwe tev bilive û bi zorê permekê bide xwe û 
bibêje: 

- Kuro Jîjo, ev gotinên te, gotinên aqilmendan in, haa! Kuro bi qesema navê 
Xwedê, min nizanîbû ku tu ew qasî biaqil î. 

Mîrîjî xwe heta bi belika guhan nepixandiye û gotiye: 

- Estexfûrelah, Ya Hezret. Ma ez çi me ku aqilmendiyê bikim. Ez jî ji xwe 
re tewtewetiyan dikim, ma hedê min e ku ez aqil bidim te. 

Wî serê xwe hejandiye, lê ew teviziye. Destên wî li paş wî bûne û ew di orta 
cimeetê de çûye wî serî û hatiye vî serî. Ew hatiye di ser serê Mîrî re sekiniye û 
midetekê ji jorî de, lê temaşe kiriye. Wî ji serî û heta bi binî Mîr ji nuh de keşif 
kiriye. Bi wî re miziciye û destê xwe di rîha xwe de daye. Nûr jê hatiye xwarê. 
Serê xwe rakiriye, li esman nêriye. Destên xwe ber bi Xwedê ve kirine û gotiye: 

- Ya Rebî! Ez bi qurbana nexşên te bim ku te li van mexlûqên xwe ên reben 
kiriye. 

Û destên xwe bera ber xwe dane. Hemû heywan, teyr û teba, bêdeng bûne. 
Deng ji kesî jî nehatiye. Heta, Botbotik jî li ser qûna xwe rûniştiye û li wan 
temaşe kiriye. Hezret vegeriyaye ser Mîrî û gotiye: 

- Ma tu çi dibêjî Jîjo, ev ava heyatê ku ji terefê Xwedê Teala ve ji min re 
hatiye şandin, ez vexwim, ya na? 

Her kesî bi meraq li Mîrî temaşe kiriye, bê ew dê çi bibêje. 

Mîrî gotiye: 

- Ma hema li ser raya min maye ku tu dê vexwî, an venexwî? 

Wî gotiye: 

- Her kesek xwediyê raya xwe ye, Jîjo! Tu jî ya xwe bibêje! 

Mîrî meraq kiriye ku kesekî mixalefeta vexwarinê kiriye, ya na. Piştî wî fahm 
kiriye ku her kesî gotiye, "vexwe", wî destên xwe dane ser hev û gotiye: 

- Venexwe!... 

- Çima Jîjo? 

- Heger tu vê avê vexwî, tu dê ebedî li dinyayê bimînî. Tu dê yextiyar bibî. Tu 
dê di bin xwe de birî û bimîzî. Xelk û alem dê berê xwe ji ber te biguherin. Ya 
baş ew e ku mirov di cîhê şêrîn de here ser heqiya xwe, bêyî ku têkeve ber dest 
û lingan. 

Ew fikiriye. Mîrî careke din jî ew bi sed tirrî deyhndar derxistiye ku wî heta wê 
gavê ew nekiriye şûna zilaman. Wî berê xwe daye wan heywanên ahmeq ên 
debdebe û gotiye: 

- Ez bi navê Xaliqê jorîn dikim ku ev Jîjo bi heq e. Xebera wî ye û ez vê avê 
venaxwim ku ebedî li vê dinyayê bimînim û mezinatiyê li we ahmeqan bikim. 
Bila yekî din bê û heger qaweta wî heye, bila ew zimanê we hemyan fêr bibe. 

De îcar we dît, bê kerametên me çawa ne? Ez ji sulaleya wî zatê hanê me ku 
Hezretî Silêman şahê bej û avê, ji gotina wî derneketiye... Divêt ku gelek kesan 
hetanî niha jî nizanîbû bê Hezretî Silêman ji bona çi ew ava hanê venexwar. De 
wa ye bi xêra min, bi xêra Jîjoyê pişt bihistirî ew tiştê hanê hate eşkere kirin, ma 
ev jî ne bes e? Nexwe, ez bi kêrî tiştekî hatim. 


KOMA KAMKARAN 
NAXWAZiN CARÊ 
BERHEMÊN XWE Dî 
ÎRANÊ DE PÊŞKEŞ 
BÎKÎN 



Koma Muzîkarên Kamkaran (di Farsî de 
ji wan re Kamkarha tê gotin) yek ji 
malbatên Kurd li Kurdistana îranê ne ku 
ji heft birayan û xwîşkekê pêk tê. Koma 
wan yek ji komên navdar û zanistî yên 
muzîka îranê û Kurdistanê tê hesibandin. 
Karê wan yê bingehîne hunerî ji muzîka 
Kurdî ya dewlemend û rengareng bi 
awazên tûj û ji rîtma muzîka îranê ya 
kilasîk pêk tê. 

A/ê Koma Muzîkvaniyê îsal îlan kiriye ku 
bi sedema ştgîrî nekirin ji karên wan, 
ev êdî çi din naxwazin konseran li îranê 
bidin û albomên nû biweşînin. Koma 
Kamkaran ku pêtir ji 5 salan e çi albûmek 
di hundirê îranê de pêşkêş nekirine, 
hertim gotine ku di dîroka xebata wan de 
heta Qiranek û kereke kaxezê alîkarî bi 
wan re nehatiye kirin û navendên dewletî 
jî tenê bi bernameyên propadandayê 
girîngî û pûteyê didin. 

Koma Kamkaran li Kurdistana îraqê 

Di meha çûyî (Gelawêjê) de, Koma 
Muzîkvanên ^ Kamkar hatine herêma 
Kurdistana îraqê û di hola Mîdya ya 
bajarê Hewlêrê de konsereke mezin dan. 
Qirar e ku di destpêka heyva Oktobrê de 
li Madrîd, serbajarê îspaniyayê bi 
awayekî berfireh karên xwe yên hunerî 
pêşkêş bikin. Hoşeng Komkar Serokê 
koma Muzîkarên komkar got: Em di vê 
sefejê de, kar û berhemên xwe yên nû ku 
di îranê de nehêlane em wan bidin 
weşandin yan piştgiriya wan nekirin, ji 
aliyê Kompanya Çarçera ya Hewlêrê ve 
dê biweşînin û pêşkêş bikin. 

Orkestera Senfonîk ya Malmo li Swêdê, 
di 5'ê Oktobra 2005'an de li konsera xwe 
ya mezin ji berhem û muzîkvanên 
kamkar mifahê werdigire û mêvandariya 
wan dê bike. 

Kar û xebatên muzîkariya vê koma 
hunerî ya Kurd bala gelek hunermendên 
cîhanê bo aliyê xwe kişandiye. Lê belê 
em dibînin di bin siya desthilatdariya 
reşperest û dijî hunerê de, ev koma han 
neçar djmîne kar û berhemên xwe li 
derveyî îranê de pêşkêş bike. 

HezkiriN 

Hezkirin, her çendî ku xwediyê wateyeke ferhengî û civakî be jî, wekî 
dijwateya nifrîn, kift û kerexeyiya derûnî; çeqa hest, helwest û dilîniyeke 
mirovî tê zanîn. Her mirovek meyl û bala xwe dide ser hezkirinekê. Û her 
mirov bi hezkirinekê re dijî û pê mijûl û eware dibe. 

Peywir û pêwendiya hezkirinê, bi giranî li ser hunermend, ramanwer û 
rewşenbîrên pejnkar dimîne. Belê mirov gelek caran dibîne ku zanyarên dinê 
ji vê peywir û vatiniyê dûr dimînin û bi sistî û pistî tevdigerin. 

Hiş û hişmendiya mirov a ku bi saya pênc sehekiyên mirovî heyînên dinê 
dihishisine, zêde nirxê nade hêza hezkirinê. Heta gelek caran wê di ser guhê 
xwe re diavêje. Hin caran hê pêştir diçe û hezkirinê wekî hesteke têkel, 
demdemî û xapînok dibîne. Her wekî din jî hezkirinê gelek caran wekî efyona 
hişê mirov, tewşik û peşikandineke mengîwer, an jî dek û dolabên 
derezanistî tê bi nav dike. Ji bo wê ye ku mirovên xwediyê vê raman û 
hişmendiyê ango gelek ronakbîr û zanyarên dinê li ser vê mijarê serê xwe 
naêşînin û bêdeng dimînin. Hin ji wan jî, wê wekî rastînoyekê dibînin belê, 
zêde guh nadenê. Û hin jê jî wê wekî tiştekî bêfêde, bêwate û fentezî didin 
wesfandin. 

Cehd, koşan û hewldanên ku bi mebesta hezkirinê tên kirin û her wiha 
lebk, lebat û xebatên di riya hezkirinê de tên bikaranîn, bêşik ne tiştên asan 
û lasayî ne. Dibe ku eleqe û têkiliya ku bi hezkirinê re tê danin, ji bo hin 
kesan bi qasî daketina bîreke(çaleke) kûr a bêbinî xeternak were dîtin. Û 
heta dibe ku ji hêla hin mirovan ve, bi qasî ku mirov nikaribe nêzîkî wê bibe, 
erjeng û tirsnakjî bête pejirandin. Belê ligel her tiştî, sersarkirî û xemsariya 
civaknas, mirovperwer û ramanwerên dinê ya li hember vê babetê, li aliyekî 
çîminjêyî, keslaneyî û tiroleyî ye; û li aliyê din jî pêkenî, seyr û sosretî ye. 

Çi takekes dibe çi jî civak, çi jin dibe çi jî mêr, çi biçûk dibe, çi jî mezin... 
berê ku mirov bi hezkirinê mijûl û têkildar bibin, divê wateya wê ya rastîn 
baş bizanjbin. Belê wekî ku li jorê jî hate diyarkirin, ev yek qet ne tiştekî 
hêsa ye. Û wate, nirx û girîngiya hezkirinê bi çend peyv, gotin û vegotaninên 
manîdar jî nayê sînordarkirin. Lewre hezkirin ne hin tişt e. Ew, gelek tişt, 
heta her tişt e. 

Wateya hezkirinê, ne di tu vegotin û navandinên sînordar de bi cih dibe û 
ne jî di ferhneg û pirtûkên stûr de tê hilandin Tenê ne hezkirin jî; tu hest û 
dilîniyên derûnî, nayên ravekirin û watedarkirin. Têne jiyîn û hishisandin. 
Hezkirin, nefrîn, rêzgirtin, kerb, kîn, keser, şahî, xemgînî û hwd... hemû wekî 
bertek, vebizav û reaksiyona hewisîna dilîniyên derûnî têne zanîn û 
nasandin. Û mirov nikare van hestan di nava qalib û qewareyên teng de 
biesirîne an jî bifetisîne. Ji xwe tiştên ku tu car nayên tepisandin yek jê fikr û 
ramana mirov a ku ji hişmendiya wî/wê dinime ye. Û ya din jî hest û 
dilîniyên wî/wê yên serbest û azad in. 

Hezkirin, dilîniyeke azad e. Tu sînor, kelem û astengiyan nahebîne. Tu 
bêdilî, bêxêrî û bêedebiyan naecibîne. Tu durûtî, konetî û bêrêtiyan 
napejirîne. Nayê çewsandin, melisandin û tepisandin. Nayê qedexekirin, 
manîkirin û hemandin. Nayê mandelekirin, windakirin û tunekirin... Ew, bi 
mirov re peyde dibe; bi mirov re dijî û bi mirov re bi dawî dibe. Hezkirin Di 
her hilm, çirke, xulke û gavê de veşartî ye. Li her deriyî dide û di her bihurî 
re derbas dibe. Li her cih û her warî peyde dibe. Li her qadê dihewe. Bi xwe 
re li hev e. Û bi hemû hest û dilîniyên hemberê xwe re jî... Ango hezkirin ne 
di hundirê mirov de ye; berevajî wê, mirov di hundirê hezkirinê de ye. 



Ne pêdiviya mirov bi hezkirinê 
heye û ne jî ya hezkirinê bi mirov 
heye. Çimkî ew, hesieke erênî û 
xwezayî ye. Belê tiştê ku pêdivî pê 
heye zanîn û zanyariya hezkirinê 
ye. Bi vegotineke asantir û vekirîtir, 
pêdivî bi zanebûna jixwehezkirin, 
jêhezkirin û jihevhezkirineke rastîn 
heye. Yanê her kes ji hezkirinê hez 
dike; belê tu kes zêde nizane ji 
hevdû hez bike. Pirsgirêk jî ev e. Bo 
nimûne; dayik gava ku bi zarokê/a 
xwe şa dibe, ji nezanî (hin caran jî 
bi zaneyî) wî/wê gez dike û wî/wê 
bi girî vedike. Bêawarte, her kes vê 
yekê wekî hezkirinê bi nav dike û 
dipejirîne. Bi ya min be na; lewre 
hezkirin, ne êşandin û bêzarkirin e. 
Hezkirin aramî, şabûn û şadîbûna 
hevpar a dualî ye. Em li vir dibînin 
ku ne zarok bi wê şabûnê şa dibe û 
ne jî dayik bi wî girîyî dilxweş û 
aram dibe. Bêguman dayik bi niyet 
û armanca hezkirinê vê yekê dike; 
belê encam ne li gorî dilê tu kesî ye. 
Li vir kêmasî çi ye? Kêmasî ne 
hezkirin û nehezkirin e. Ne gezkirin 
û êşandin e jî. Kêmasiya mezin, 
zanebûna hezkirinê ye. Ku dayik 
bizanibe ji zarokê/a xwe hez bike, 
dê encam erênî be. Û dê wê çaxê, 
dayik û zarok bi hev şa bin û li hev 
bin. 

Pêkan e ku mirov ji bo hemû 
mirovên din jî wekî nimûne heman 
mînakê bide. Belê divê baş bê 
zanîn ku hemû cureyên hezkirinê, 
hewceyî bi zanîn û zanebûna 
hezkirinê heye. Ji bo wê jî, divê 
beriya her tiştî em bizanibin ji 
hevdu hez bikin; hezkirinê hem 
bitehmînin û hem jî bidin 
tehmandin. 

Emê nivîsara xwe bi gotina "Eric 
Fromm" a xweş û manîdar bi dawî 
bikin: "Mirov dibêjin qey ji hezkirinê 
hêsatir tiştek nîn e. Nexwe, behreya 
hezkirinê bi her kesî/ê re heye; belê 
a girîng zanebûn û sepandina wê 
ye." 

Roman û Ewropa 

Mîlan Kondera 

Wergeran jî Farsî: Emîr Şuaîvend (Beşa 2) 



Hevdem tevî jar bûna desthilatê, Xwedê bi ser cîhana ku 
nîzama "Erzişî" ya wê birêve dibir, rindî û xirabî ji hev paqij dikir 
û bi her tiştî wateyek dida, Don Kîşot jî ji koşka xwe hate der û 
kete hundirê cîhanekê ku êdî ev cîhan nedinasî. Bi bê hebûna 
dadwerek yan jî biryarekî yekcarî, cîhanê dem li dest keşekî bi 
sam girte xwe. Ev take rastiya pîroz bi ser hezaran rastiyên 
hevpar di nava mirovan de bihirî. Destpêka serdemê nû eva bû û 
hevsû tev wê, roman, ango mînak û rûçika vê cîhanê hate zayîn. 
Ger ku em ji ramanên Dekart wekî pêkhateyekî gişt alî binêrin û 
bi tenê di hember cîhanê de bisekinin, em dê xwe di rewşekê de 
bibînin ku Hêgêl bi heq ev yek lehengane binav dikir. 

Ger ku em weke Serwants, ji cîhanê re rêjeyî bifikirin û xwe di 
hember nek rastiyekî berteng û yek alî, belkî xwe pêşberî komek 
ji rastiyên newekhev bibînin (ku her yek ji wan di ramanekî 
fantezî, bi navê kesayetiyekê tê berçavan) û eger em vebirînê 
weke raza nebûna vebirînê bizanin, helwesta me her bi wî qasî 
helwestekî pêş lehengane ye. 

Heq bi kî ye û neheq kîjan e? Don Kîşot yan yên din? Di vî warî 
de pir hatiye nivîsandin. Hin kes romana Serwants bi rexneya 
fêmxwazane û îdealîzmekî sergêjbûyî di Don Kîşot de dizanin. Hin 
kes jî vê çendê di hêybet û bilindkirina ev îdealîzma han dizanin. 
Her du rave jî şaş in, ji ber ku ew rehên romanê ne weke 
pirsiyarekê, belkî we A berevanekî sincî dihesibînin. 

Mirov xwazyarê cîhanekê ye ku tê de rind û xerab bi eşkere ji 
hev paqij bin. Hezkirina zatî ya mirovan bi berevaniyê, zaftir ji 
têgihîştina mirovan e. 01 û îdeolojî her li ser vê xwastikê qahîm 
dimîniii. Tenê rêya ku mirov dikare bi ramanê re pêk were eva ye 
ku mirov ziman û naveroka romanê bi tewawî biperjîne. Lê 
gereke ew bizanibin heq bi kî ye. Yan Anakarniya goriyê zalimekî 
dilreq e yan Karnîn goriyê jinekî bêexlaq e, yan jî "K"l di 
dadgehekî neadilane de bêguneh tê nasîn, gelo ew bêguneh bû 
yan jî dadgeh wêneyek ji edaleta pîroz bû û K gunehbar bû. 


ku fêmkirin û pejirandina hikmeta romanê 
karekî pir estem e. 


Don Kîşot kar û bizavên xwe di cîhanekî 
yekser vala û bêdawî de dest pê kir. Wî dikarî 
di rewşa xwe ya derveyî bimîne yan jî vegere 
malê. Di wî serdemê seretayî de hemû roman 
seferekî xuya bo cîhanekî bêdawî bûn. Bo 
mînak, di rûpela yekem ya pirtûka Jak 
Qedergira, berhemê Dîdro, Jak û erbabê xw 
di seferê de ne. Em nizanin ew li ku hatine 
kur de diçin. Ev du kesayetî di serdemekê d 
dijîn ku destpêk û encama vê tune ye, ev di 
keşekî bêdawî de ne, Ev di hembêza 
Ewropayekê de ne ku heta heta ye dê li ser 
pêyên xwe bimîne. 


Piştî nîv sedsalekê, di berhemên Balzak de 
asoyên dûr yên Dîdro winda bûn, rast weke 
dîmenekê ku heta heta li pişt apartemanên 
modern yên civakî weke yên Polîs û Artêşê 
winda bû. Berevajî serdemê Servantes û 
Dîdro, vê carê êd dem bi kêfxweşî nedibihurî, 
belkî li ser rêya asin(rêyl) ya dîrokê diherikî. 
Mirov bi hêsanî dikare siwarî vê rêylî be, lê 
nehatine xwara wê gelek hêsan nine. Di rastî 
de jî hêj vê rêylê dîmenekî bi xof negirtiye 
xwe, bigre ev xweşik jî tê berçavan; hatiye 
garantî kirin ku mosafirên li ser wê rêylê, wan 
destan û biserhatan dê bibînin û di dawiya xet 
de dê navnîşanan jî werbigrin. 

Kêmek piştî wê, aso ji bo Êma Borarî Flobr 
hê bertengtir dibe û weke qefesekê xwe 
derdixe. Biserhat li wî berê xet de ne û heza 
gihîştin bi wan nahê hebandin. Xew û zîndî 
xew bêzariya jiyana rojane ji nav dibin. 
Bêdawîtî û berfirehtiya ji dest çûyî ya cîhana 
derveyî cihê xwe daye berînî û firehiya riha 
mirovan. Bi wî rengî bû ku tirsa mezin ya zal 
bi ser takekes û bêsedemiya takî- ku yek ji 
şirîntirîn tirsên Ewropayî ye- pişkivî. 

Lê di demekê de ku dîrok ( yan jî eva ku di 
rengê hêzekî ban mirovî ya civakekî gelek 
bihêz de dimîne) di encam de mirovan di 
çengên xwe de digre, xewna firehî û bêdawî 
bûna rihê jî rengê xwe yê efsonî (cadoyî) ji 
dest dide. Dîrok êdî bala kesê bi bang û 
mizgîniya şanazî û mîdal danê nakişîne; heya 
ku tenê qasgirtinekê jî bi kêmî dispêre 
kesekê. Di hember dadgeh û qesrê çi karek ji 
destê "K" tê? Karekî wisan ji destê wî nayê. 
Gelo ev her nikare mînanî madam Boarî 
xewnan jî bibîne? Na vê carê telî gelek bi sam 
û xof e û hemû hest û ramanên xwe hûd dike. 
Ev tenê dikare bi dadgeh û karê xwe yê 
pîvanê (qasgirtinê) bifikire. Riha wî ya fireh û 
bêdawî ger zemanekê hebû, niha ev tiştek 
nine ji xêncî tiştekî bêbar û ber. 

1: Lehengê romana navdar ya Kafka- M 



Ramanek ku li ser hîmê mercên ew yan ev hatibe ava kirin 
nikare bersivderê sereke yê pirsên mirovî be û herweha nebûna 
biryarekî yekcarî napejirîne ev bêhêziya han tê wateya vê çendê 

1. Dengê xweşiyê ku jin diqîrin- Parek ji çekê ye 

2. Navekî Kurdî- Meger- Kal 

3. Temen- Hevza avê- îşare bi zayenda mê 

4. Nebz 

5. Dişa diya mirov- Pêtir taybet bi keçan e 

6. Vê carê- Feqet 

7. Di siyasetê de ajavegêr 

8. Mayeya jiyanê ye- Di Turkî de çêl- Di rêza alfabeya 
Kurdî de peyva navîn 

9. Ehlî kirin- Derd- Kevirê qît 

10. Ereb nine- Xiştek e ku ji bo xemilandina dîwar; 
kar tê 


Serjêr: 


O 


an bi 


1. Ji malbata Seyan e- Qonaxa pêş zewacê 

2. Di Turkî de du- Pezê mê- Mentiq 

3. Dengek ku di dengbêjiyê de gelek bi kar tê- 
Paranewe- Min û te 

4. Petû 

5. Mang- Di zaravê Hewramanî de îşare bi cinsê mê 

6. Navê welatekê ku para duyem ji navê wê antîn e- 
Tarîtirîn reng 

7. Di zaravê Soranî de keç 

8. Ew û babê min ji babekê ne- Helbestvanekî Kurd- Li 


Pcy va vcş-artî 


ku derê ye? 

9. Kûrahî- Ger wiha ye- Hingiv saz dike 

10. Musbet- Xêncî 


rcSTIVALA SK<UDA KURDI YA 




BARAN£ U 


U 


şIrwana xorasaI! 


Yekemîn Festîvala Sirûda Kurdî ya Bûke 
Barane, roja sêşemî 26.07.2005'an li 


Şêrwana Xorasanê hate lidarxistin. 

Di vê Festîvalê de 6 Komên Sirûdê yên 


Arman, Arif, Dîyar, Durne û Şahê 
Cîhanê ku ji 100 hunermendên Kurd pêk 


hatibûn, bername û berhemên xwe 


pêşkêş kirin. 


Herwiha Koma Sirûda "Bûke Barane" 


bi rêveberiya Ezîzula Refetî ku ji 40 


xwendekarên Kurd yên Şêrwanê pêk 


hatibûn, sirûdên herêma Şêrwanê wekî: 

Kurmanc Zîman, Kurmanc Perçem û 


Kurmanc Namûsa Min pêşkêş kirin. 


Bajarê 16000 kesî yê Şêrwanê ku 


piraniya rûniştvanên wê ji Kurmancan pêk 
tê, bingeh û çavkaniya muzîka Folklor û 


Miqamên Kurdî ye û gundê Xanliq ya vî 
bajarî wekî navenda hunera muzîka Kurdî 


ya wê herêmê tê naskirin. 


: 

Rojnameyeke mehane ya siyasî û çandî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/kurmanci. php 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

rojnama_agiri@yahoo.com 

agiri2003@hotmail.com 



Sêyemîn Kongreya Yekîtiya Ciwanên 
Demokrat ya Kurdistana îranê 

Di bin dirûşma Di pêxema piştgirî kirin ji xebata 
azadîxwazane ya Ciwanên Kurd ji bo dijberî tevî 
rejîma dîktatorî di îranê de, Sêyemîn Kongreya YCDK 
îranê seet 5:30'ê sibêdeya roja 22'ê Gelawêja 1384'ê Rojî 
(13.08.2005) piştî dehan demjimêr karê berdewam dawî bi 
karê xwe anî. 

Roja pêncşemî 20'ê Gelawêjê, Kongreya Sêyem ya 
YCDK îranê bi nîşandana fîlmek dukomenetî li ser dîroka 
Yekîtiya Ciwanan û piştre jî peyama vekirina Kongrê ji aliyê 
birêz Mistefa Merûfî, Sekreterê Berê yê YCDK Iranê û bi 
beşdariya endamêri rêberiya PDK îranê, Kadro û 
Pêşmergeyên PDK îranê, endamên YCDK îranê û komek 
heval û mêvanên YCDK îranê dest bi karê xwe kir. 

Ji aliyê birêz Mistefa Hicrî, Sekreterê Giştî yê PDK îranê 
ve peyamek hate pêşkêş kirin. Kekê Mistefa pîrozbahiya 
lidarxistina Kongreya Sêyem ji endamên YCDK îranê kir û 
bal kişande ser rewşa xjrab û nebaş ya ciwanan di bin 
desthilatdariya Komara Îsalmî ya îranê û herwiha rola 



ciwanan wekî hêza bingehîn ya serhildana 'ê dawiyê yên 
bajarên Kurdistanê bilind nirxand. 

Belavokek bi navê KONGRE, 3 aşgira Lawan Organa 
YCDK îranê hatibû amade û çap kirin û bi beşdaran re hate 
dayîn. 

Di rê û resma vekirina Kongreya Sêyem de gelek peyam 
hatin xwendin. Desteya Nivîskajên Agirî jî peyamek ji 
Kongreya Sêyemîn ya YCDK îranê re şandibû ku di 
kongreyê de hatibû pêşkêş kirin. 

Ji taybetmendiyên sereke yên Sêyemîn Kongreya YCDK 
îranê em dikarin bi kurtî wan xalên jêrîn bas bikin: 
Bilindbûna asta hişyarî û zanebûna endamên kongreyê 
derheq mijar û babetên cuda cuda ku bi eqlek evroyî û 
serdemiyane û di rewşeke demokratîk û şaristaniyane de li 
ser babetên Kongreyê bîr û rayên xwe didan xuya kirin, 
serxwecûna fikrî, bawerî bi xwe hebûn, pîşniyar û dîtinên 
dewlemend û balkêş ji bo Kongreyê û girîngîdan bi 
serhildan û tevgera ciwanên bajarên Kurdistna îranê û 
rengvedana wê di bas û qengeşeyan de û hwd... . 

Em serekvtina Sêyemîn Kongreya YCDK îranê ji 
wan pîroz dikin. 



Amerîka: Serkutkirina Kurdan ji aliyê 
dewleta îranê ve cihê nigeranyê ye 

Wezareta Karê Derve ya 
Dewletên Yekbûyî yên 
Amerîkayê dibêje ew raporên 
ku bas jj serkut û çewsandina 
Kurdên îranê ji aliyê dewlei 

îranê ve dikin, cihê nigeraniyê ne. 

Berdevkê Wezareta Karê Derve dibêje rapor wisan 
didin xuya kirin ku li Bakur û Başûrê Rojavaya îranê 
çend kes hatine kuştin û hejmareke zaf jî hatine 
giritin. Ev berdevk dioêje haşa û înkarkirina ji mafên 
kêmaniyan pirsek e ku Rêxistinên Navneteweyî bi 
piştgirêdan bi belge û dukomentên bê hejmar 
selimandine. 

Wezareta Karê Derve ya Amerîka ji îranê daxwaz 
kiriye ku nerm bilive û rêz ji mafên hemû xelkê îranê 
bigire. Ew raporên ku heftiya çûyî ji Kurdistanê 
gihîştine, bas ji vê çendê dikin ku di pevçûnên 
navbera xelkê û Polîs li bajarê Seqizê de 13 kes ji 
neraziyan jiyana xwe ji dest dane. 

Kuştina xebatkareke çeleng yê Kurd di meha 
Juiyeyê de bi destê hêzên Ewlekariyê yên îranê yê 
bûye sedema pêkhatina xwepêşandanên rêzokî yên 
berfireh li herêmên Kurdistana îranê, ku di hejmarek 
ji wan de tund û tûjî derketiye holê. 

Jêder: voanews 


Amerîka: Çekên Îranî di îraqê de hene 


Dewletên Yekbûyî yên 
Amerîkayê dibêje ku 
çekên Îranî di îraqê de 
hatine peyda kirin. Danald 
Ramsfild, Wezîrê Parastina 
Amerîkayê got ku ev 
çekên ku di kiryarên 
terorîstî û teqînên ku di 
îraqê de tên bikaranîn, ji 
rêya tixûbê îranê bo 
îraqê hatine. Ramsfild 
dewleta Komara Îslamî ya 
îranê ji ber rênegirtin ji 
hatina çekan bo îraqê û 
gihîştina wan bi terorîstan 
ji rêya sînorên îranê bi 
tundî rexne kir. 

Wî da zanîn: Tixûbeke 
mezin û dirêj di navbera 
îranê û îraqê de heye û 
eva ku dewleta îranê 
pêşiya şandina çekên han 



ji bo îraqê nagire, alîkarî 
nekirina wan tevî 
cîgirbûna ewlekarî û 
tenahiyê di îraqê de ye. 

Ramsfild tekez kir û 
got:"Eva pirsgirêkek ji bo 
dewleta îraqê, hêzên 
Hevalbend, civaka 

navneteweyî ^ û aqibet 
pirsgirêk ji bo îranê ye". 

Jêder: Malperên 

BBCpersian û Voanews 





























